Aintzirak eta urtegiak - Turismo Nafarroa\nEz dago eremu heze asko Nafarroan, eta gehienak ez dira oso zabalak.\nIparraldean gehienak artifizialak dira eta, oro har, ez dira oso erakargarriak hegaztientzat eta uretako beste organismo batzuentzat. Hegoaldean jatorri naturaleko batzuek irauten dute (kasu askotan jatorri endorreikoa dute), eta, garai batean, horiek presatu ziren beren edukiera handitzeko, ureztatzeko urez hornitzeko. Horiek dira hezegune interesgarrienak, landaredi kolonizazio heldua dutelako, bai eta kontuan hartzeko moduko zabalerak ere.\nNafarroan garrantzitsuenak Pitillasko aintzira eta Las Cañas izeneko urtegia (Vianan) dira. Bi-biak Ramsar hezegune eta Hegaztientzako babesgune berezi izendatu dira, baina badira beste batzuk ere, garrantzi txikiagoa izan arren interes ornitologikoa dutenak.\nAzken urteotan hein bateko garrantzia hartzen ari dira, hegazti-faunari dagokionez, azken hamarraldietan Erribera aldean landatu ziren arroz sailak.\nHezeguneek oso eremu txikian biltzen dute hainbat landare- eta animalia-organismo interesgarri, eta horien artean hegaztiak nabarmentzen dira, ikusgarritasunarengatik. Hegaztiak agertzea, eta horien komunitateen osaketa nabarmen aldatzen da urtean zehar. Uren erregimenak ere eragin garbia du; izan ere, hegaztien kopurua eta espezieak izugarri alda daitezke urte batetik beste batera, garai bera izanik ere. Bertan dauden hegazti motak ere ezberdinak dira honako aldaera hauen arabera: uren sakontasuna, estaltzen duen landaredia, dagoen ur zabalen portzentajea, zabalera... Hau da, hezegune bakoitzaren ezaugarrien arabera aldatzen dira hegazti motak.\nHemen ugaltzen diren uretako hegaztien artean honako hauek aipa daitezke: basahatea, txilinporta txikia, murgil handia, lertxun hauskara, lertxun gorria, lertxuntxo txikia, lertxuntxo itzaina, amiltxoria, zingira-mirotza, zankaluzea, kopetazuri arrunta, uroiloa, uroilanda handia, uroilanda txikia, larre-buztanikara, lezkari arrunta, lezkari karratxina, ihi-txoria. Urriagoak dira ipar-ahatea, ahate gorrizta, murgilari arrunta, txilinporta lepabeltza, txori zezen arrunta, hegabera, bernagorri arrunta eta tximutxa. Zingira-berdantza, nonbait, desagertu da habeagile gisa, eta uroilo urdina iritsi berria da.\nNeguan makina bat espezie etortzen dira Europako erdialdetik eta iparraldetik, esaterako: antzara hankagorrizta, ahate txistularia, ahate buztanluzea, ahate mokozabala, zertzeta arrunta, murgilari mottoduna, lertxuntxo handia, hegabera, istingor arrunta, kuliska iluna, antxeta mokogorria eta uroilo urdina.\nMigrazio pasabideetan, arestian aipatutako espezie guztiak ikusteaz gain, ondorengoak ere ikus daitezke: udako zertzeta, mokozabala, amiamoko beltza, limikolo asko, kaio hankahoria, itsas enara beltza, eta abar...\nHalaber, giro horiek onenak dira batere ohikoak ez diren hainbat espezie ikusi ahal izateko.


Landa Etxea (Osoa) Amparo Sada Nº plazas: 8+2\nLanda Etxea (Osoa) La Piña Aibar Nº plazas: 4+2 Tartea 5 Km.\nLanda Etxea (Osoa) Casa Chino Aibar Nº plazas: 10 Tartea 6 Km.\nTurismo aterpetxea 1ª La Bizkaia Aibar Nº plazas: 52 Tartea 6 Km.\nVivienda Turística Casa Zabaleta Aibar Nº plazas: 7+1 Tartea 6 Km.\nLanda hotela Heredad Beragu Gallipienzo Nº plazas: 18 Tartea 11 Km.\nVivienda Turística Rural Casa Iturralde Lerga Nº plazas: 12 Tartea 13 Km.


Gernika-Lumoko Udala - Turismo Bulegoa sendotu egingo da Ante Santurako\nTurismo Bulegoa sendotu egingo da Ante Santurako\nGernika-Lumoko Turismo arloak zazpigarren urtez martxan jarri duen ekimen turistikoa, udalerriko ostalaritza, merkataritza eta lojamendu sustatzeko. Titulua Gernikan bada aukerarik izanda, 54 orrialdeko argitalpenean jasotzen dira pintxoak lantzen dituzten 46 taberna eta jatetxe, lojamenduak, baliabide turistikoak eta saltokiak. Gazteleraz, euskaraz, ingelesez eta frantsesez atera da, foru hiriak bisitaririk gehien hartzen dituen sasoirako argitaratua.\nGuztira 12.000 ale kaleratuko dira: 8.000 gazteleraz, 500 euskaraz, 2.000 ingelesez eta 1.500 frantsesez. Horrekin batera, Mundakako eta Bermeoko Turismo bulegoekin elkarlanean 50 plan erakargarri proposatzen zaizkie bisitariei. Foru hiriaren kasuan, banakako doako bisita gidatuak daude, Foru Plaza, "Guernica" margoaren zeramikazko murala, Junta Etxearen kanpoaldea edota Astrako babeslekua ezagutzeko. Azken hau zabalik egongo da astelehenetik barikura, 10:00etatik 19:00etara, eta zapatuetan 10:00etatik 15:00etara.\nBestalde, museo zaleentzat txartel bakarra eskainiko da Bakearen Museora eta Euskal Herria Museora joateko 4,75 €-ren truke. Merkatu plazako ohiko azoka izango da bisitariak erakartzeko beste puntu bat, 9:00etatik 15:00etara. Bertan aurkitu ahal izango dituzte hemengo ortuetako produkturik onenak.


Mikel Lizarralde: “Esklerosi anizkoitza duen bakoitzak bere maratoia aurkitu behar du” - etakitto.eus\nMikel Lizarralde: “Esklerosi anizkoitza duen bakoitzak bere maratoia aurkitu behar du”\nETA KITTO 2019, Ots 01\nMikel Lizarralderen bizitza irauli egin zen orain dela urtebete. Bikoitza ikusten hasi zen, medikura joan eta, probak egin ondoren, esklerosi anizkoitza zuela esan zioten. Gaixotasunak ez du sendabiderik momentuz, baina bizipozez egiten dio aurre Lizarraldek. Kirola lagun, Zegama-Aizkorri egiteko dortsala eskatu du. Eta zerumugan, Nepal. eibar.org/blogak/lizarralde blogean ematen du bere bizipenen berri.\n– Hemen eta orain, zer moduz zaude?\nOso ondo! Orain dela urtebete horrela egongo nintzen esango bazidaten, ez nuke sinistuko. Domekan beteko da sintomak igarri nituen momentuaren urteurrena, San Blas egunean.\n– Zer pasatu zitzaizun burutik sendagileak esklerosi anizkoitza duzula esan zizunean?\nOrdura arteko bizitza amaitu egin zela. Ospitaletik irten eta berehala gauza asko zalantzan nituen. Hilabete baino gehiago egon nintzen kotxea hartu gabe eta lanera ganoraz itzuliko nintzen zalantza neukan. Hasieran umeak zaintzeko beldurra nuen, ez nekien zaintzeko kapaz izango nintzen. Emazteak hemendik gutxira moldakaitza izan daitekeen pertsona batekin egon nahi izango zuen? Gaitzak berak dituen sintomekin batu zitzaidan guzti hori eta beldurra eman zidan hasieran. Ospitaletik irten eta lehengo astean apatia antzekoa sentitu nuen. “Hau amaitu da edo amaitu egingo da”, esaten nion nire buruari.\n– Berehala eman zenion buelta apatia sentsazio horri?\nBai, eta demaseko laguntza eduki nuen horretarako. Lehenik, lagun neurologo bat ospitalera etorri zen gaixotasuna zer den eta zer pasatu ahal den azaltzera. Izan ere, gauza bat da interneten irakurtzen duzuna eta beste bat gertatu ahal dena. Bestetik, Maria nire emazteak monumentu bat merezi du, izugarrizko laguntza eman didalako. Bera barik agian zuloan egongo nintzateke. Gurasoen laguntza ere, demasa izan da. Codesyntaxeko lankideek lasai egoteko esan zidaten hasieratik eta, gero, aurrera egiteko animoa eman zidaten.\n– Nola konturatu zinen zerbait ez zihoala ondo?\nMendian antxitxiketan nenbilela. San Salvador, Topinburu eta Galdaramiño inguruan ibili nintzen eta aldapan gora ondo sentitu nintzen, pixka bat nekatuta baina ondo. Azken hiru-lau egunetan kirola egin nuen eta normala zen nekatuta egotea. Aldapan behera, ordea, bikoitza ikusten hasi nintzen. Gelditzerakoan ondo ikusten nuen. Galdaramiñora ondo igo nintzen, baina beheranzkoan bikoitza ikusten nuen berriz. Mugikorra eskura neukan eta ikertzen hasi nintzen, eta nonbaiten ipintzen zuen gehiegizko esfortzuagatik izan zitekeela. Horrekin gelditu nintzen. Hurrengo egunean jaiki nintzenean bikoitza ikusi nuen ordu erdiz, eta hurrengo egunean berdin. Oinez joan nintzen lanera, ondo, eta lankideei galdetu nien inoiz antzeko zerbait gertatu ote zitzaien. “Ez al da iktus bat izango!”, bota zuen batek. Anbulatoriora deitu nuen eta zita hartzeko egun batzuk itxaron behar nituenez, gurasoei deitu eta Mendarora eraman ninduten. Probetan ez zuten ezer ikusten. Handik bi egunetara Zumarragara joan nintzen erresonantzia egitera eta buruan orban batzuk nituela esan zidaten. Lagun neurologoa eta familiako medikua etorri ziren, eta desmielinizazioa zela esan zidaten. Neurologoak esan zidan esklerosi anizkoitza izan zitekeela, eta hori izango zela onartu nuen. Ez nuen denborarik galdu nahi, ukapen fasetik pasatzea. Ondoren, puntzio lunbarra egin zidaten eta martxoan baieztapena jaso nuen: esklerosi anizkoitza nuen.\n– Nola egin zenion aurre?\n45 egunez kortikoideak hartzen egon nintzen, antiinflamatorio eraginkor bat, baina albo-kalteak ditu. Lo egiteko zailtasunak nituen eta alde horretatik gogorra izan zen. Bestetik, diagnostikoa jaso aurretik kirol asko egiten nuen eta ezin nintzen ezer egin gabe egon. Diagnostikoa jaso aurretik emazteari esan nion demaseko sasoian nengoela. Maratoia egin nuen bi hilabete lehenago eta inoizko denborarik onenak egiten nituen antxitxiketan. Guzti hori batuta beherakada izan nuen, baina poliki-poliki aurrera egin nuen. Hobeto sentitzen hasi nintzen, umorea aldatu zitzaidan, eta igerian hasi nintzenean bizipoza eman zidan. Nire burua gurpildun aulkian imajinatzen nuen. Nahiz eta estatistikek esan %20ak (buruz nabil) amaitzen duela gurpildun aulkian, nik 20 hori 100 bihurtzen nuen.\n– Diagnostikoak bizitza aldatu dizu?\nBai. Zaplada bat izan da, abisu bat. “Begira zer egon zaren galtzekotan”, esaten nion nire buruari hasieran. Hemen eta orain, daukadana gozatu eta aprobetxatu. Horrela pentsatzen dut. Batzuk diote esklerosi anizkoitza izatea bizitzan karta txarrak tokatzea dela, eta bai, karta txarra da, baina nire kasuan gainerako kartak oso onak dira. Gainera, mundu osoko kontestua aintzat hartzen badugu, ez nago kexatzeko moduan. Beraz, ez naiz negarrez ibiliko eta ez dut penarik eman edo gupidarik sortu nahi. Niretzat zaplada izan da, baina ingurukoentzat ere. Behin bizi gara eta ahal den heinean gozatu behar dugu. Jarrera kontua da. Orain ondo nago eta oraina aprobetxatu behar dut. Bihar auskalo. Momentu txarrak etorriko dira, ez dut pentsatzen dena zoragarri joango denik, baina ondo joango da, etorriko diren kolpeei indarrarekin erantzuteko asmoz nagoelako.\n– Kirola egitea garrantzitsua da gaixotasunari aurre egiteko?\nInsomnioa nuenean kirola egiten nuen nekatu eta lo egiteko. Gero, nire buruari erronka txikiak jarri nizkion. Igerilekuan gero eta igeri gehiago egitea, mendira oinez igotzea, bizikletan Aixolako presara joan eta buelta bat ematea… Bizipoza ematen zidan eta gurpildun aulkia albo batera uzten joan nintzen. Lorpentxo horiek, egunerokoan lortutako lorpenak bezala (umeak zaintzea, lanera bueltatzea, kotxea hartzea…), oso garrantzitsuak dira. Ondoren, Getaria-Zarautz igeriketa proba amaitu nuen eta demaseko arrakasta izan zen niretzat. Txarto ez nengoela konbentzitzeko lagundu zidan kirolak, asko lagundu dit, baina koadro handi baten barruan ikusten dut guztia eta hori zati bat besterik ez da. Bizitza normala egin ahal nuela esan zidaten, baina nire bizitza normala kirola egitea zen eta neurologoak esan zidan ultra-maratoiak egiten ez nituen bitartean edozer gauza egin ahal nuela. Ultra berba kendu eta maratoi berbarekin geratu nintzen.\n– Zegama-Aizkorri mendi-maratoia begitan daukazu. Zergatik?\nNi hobeto egoteko erraminta moduan hartzen dut. Motibazioa da, ez azken helburua. Amaitzen badut, demaseko poza hartuko dut, baina amaierako helburua bizitza ona edukitzea da eta hiltzen naizenean pozik egotea. Hiru maratoi eta hainbat erdi maratoi egin ditut, eta egin bariko gauzak egin nahi nituen. Orduan, Getaria-Zarautz igeriketa proba egin nuen iaz eta Zegama-Aizkorri lasterketa berezia da niretzat. Pentsatzen dut orain arte egin ez ditudan gauzak egiteko momentu aproposa dela. Gainera, uste dut esklerosi anizkoitza duen inork ez duela egin, beraz, lehenengoa izan nahi dut. Gaixotasunari buruzko jakintza zabaldu nahiko nuke eta gazte bati gaixotasun hau diagnostikatzen badiote, beldurrik izan ez dezala. Bakoitzak bere maratoia aurkitu behar du.\nesklerosi anizkoitzaMikel Lizarralde\n« Antzerki sasoia hastear da Mikel Azkargorta, pilotaria: “Udaberriko Txapelketan finalera iritsi nahi dut lehengusuarekin” »


Asteartea, 2010eko maiatzaren 25a\nArizmendi Ikastolan euskalgintzan bizi dugun kezka beretik abiatu ginen duela bost urte inguru: gure ikasleen artean euskararen ezagutza eta erabileraren artean amildegi bat dago.\n(irudi animatua ikusteko sakatu Arizmendi Ikastolan Hezkuntza Proiektuan -ezkerreko zutabea-, eta Bazaran ondoren.)\nKezka honetatik abiatu ginen baina 16 orduko tailer baten ostean ondorio honetara iritsi ginen: gure haur eta gazteek euskara naturaltasunez ez bizitzea sakonagoa den arazo baten sintoma baino ez da. Arazoa identifikazio mailakoa da, eta horri lotuta, identitate mailakoa. Geure gazteen identitate indibidual eta kolektiboaren eraikuntza bide hori ez dago euskaran ardaztua. Beraz, gure egiteko zuzena ez da euskara gehiago erabil dezaten lan egitea baizik euren identitatea modu kontzientean eraikitzen laguntzea eta identitate hori euskaran ardaztuta egoteak duen garrantziaz jabetzen laguntzea.\nGogoeta honetatik sortu zen egun Arizmendi Ikastolan martxan dagoen Bazara egitasmoa -ezkerreko zutabean Hezkuntza Proiektuan sakatu-. Gure helburua, beraz, ez da geure ikasleek euskara gehiago erabil dezaten lortzea baizik euskaldun izateko hautu kontzientea egingo duten pertsonak garatzen laguntzea. Beste era batera esanda, guk nahiko genuke geure ikasleek euskara gehiago erabiltzea, euskara bizitzeko hautua egitea herri eta kultura baten parte sentitzen direlako eta hizkuntzaren osagaia hortik kanpo utziz gero gutasunaren lokailua galdu egingo litzatekeelako.\nEz gara beste munduko ezer esaten ari baina ñabardura garrantzitsua dela intuitzen dugu. Non jarri arreta, erabileran ala identitatearen lanketan. Guztiok dugu GU eta NI izateko beharra, gutasunean ni eta nitasunean gu eta nerabeek are gehiago. Barne borroka horretan bizi dira. Euren identitatea eraikitzen ari diren tarte “kritiko” horretan konekta dezakegu eurekin, baina ez erabileraren inguruko diskurtso arauemaileetatik, gutasun propio eta original bat eraikitzeko aukera eta erronkatik baizik. Intuizioz ari gara, probatzen ari gara.\nZein faktorek eragiten dute gazteen hizkuntza-erabileran?\nOsteguna, 2010eko urtarrilaren 21a\nGazteen hizkuntz erabileran eragiten duten faktoreen azterketa\ngaratu du Soziolinguistika Klusterrak, Urtxintxa eskolarekin eta Topagunea euskara elkarteen federazioarekin batera.\nOso gai konplexua da gazteen hizkuntz erabileraren fenomenoaren. Azterketa honetarako eremu desberdinetako jendea hartu da kontuan: gazteekin lanean esperientzia duena, gaia maila teorikoan landu duten pertsonak eta ezaugarri ezberdinetako gazteak.


Sansoheta, quis custodiet? • ZUZEU\nAtzo makina bat gauza gertatu ziren; %99,9ak ez du albiste izendapena jaso, eta geratzen den apur hori asko da. Atxiloketak Altsasun (espero genuen), EAJ eta EH Bilduren arteko akordio aukerak disolbatzen ari dira (espero genuen), Iruñeako Gaztetxearen kontratua baliogabetzeko eskatu du Geroa Baik (berria hori da, UPN eta PSN-rena espero zitekeen), ertzain bat hil da N-1ean lanean ari zela, 1936 aurretik ertzain izandako azkeneko laguna hil da, Katalunia, Kolonbia…\nHorrek zailtzen du askotan nahi dena, norberak garrantzitsutzat jo dezakeena, fundamentuz aztertzea. Baina atzo, eguneroko anabasaren erdian, albiste bati erreparatu nion. Soroan ingurukoak baino gutxiago hazi den artaburua bezala; metroko bagoiko ezezagun hori; arrautzaren gorringoa ez garenok arrautzaren gorringoa ez direnei begiratzen diegunean gertatzen den hala moduzko zera hori. Izenburu motz eta albiste laburrak ene irudimenean eta barne munduan eleberri malenkoniatsu baten gasolina bilakatu eta, aspaldi hontan galtzen ari naizen ohitura bati jarraiki, pentsakor ipini nintzen.\n“Arabako Foru Aldundiaren Sansoheta zentroko adingabe batek apirilean salatu zuen prostituitu egiten zutela“. “Gutxienez bost gazteren salaketak daudela baieztatu du aldundiak“. “Gonzalezek jakinarazi du espetxeratutako psikologoak ez duela 2015etik lan egiten aldundiarentzat”. “Salaketaren barruan dauden adingabeak 14 eta 17 urte artean dituzte. Horietako bat iragan apirilean salaketa jarri zuen adingabea da”. “Gurasoek zaintza galdu eta epaile batek foru erakundeen esku utzi dituen gazteak dira”.\nGaruna lantoki eta mihia lanabes dauzkan gizon batek du ardura berriro; zergatik diot berriro? Beste testuinguru batzuetan apaizek jokatzen duten papela jokatzen dutela zentro publikoetan psikologoek. Adingabeen konfidantza lortu nahi da, bizi behar izan dituzten esperientzia gogorrak konta ditzatzen, izan dezaten noren besoetan negar egin, senti daitezen ulertuak, entzunak, babestuak; eta ankerrenak, zitalenak, doilorrenak, bere zereginaz, denboraz eta espazioaz baliatzen dira egoera probesteko. Boterea, dirua edo sexua, hiruko santua\nEgoera hori Sansohetakoa bezalako zentro batean gertatzea bereziki larria da. Pertsona bat atxilotu eta hamalau galdekatu dituzte; baina egoera hau, gainera, denboratan luzatu zen. Oroitu behar dugu gazte horiek zentro horretan egotearen arrazoia honakoa dela: administrazio publikoak zaintza kendu zieten gurasoei. Norena da erantzunkizuna orain? Egileena bakarrik, edo beste norbaiten axolagabekeriarena ere bai?\nQuis custodiet ipsos custodes? Nork zaintzen du zaintzailea?\nadingabeak, araba, Bortxa, hiperinformazioa, prostituzioa, quis custodiet, Sansoheta\nttiklik gurasoei gutuna idazlan laburren lehiaketaren epea luzatu da


Txinako Countertop aire frijigailuaren fabrikatzaileak eta hornitzaileak - JIAHAO APPLIANCE\nHasiera > Produktuak > Aire frijigailua > Gaineko aire-frijigailua\nCountertop Air frijigailuek frijitutako elikagaien koipe eta zaporea ematen dute koipe gutxiagorekin eta frijitzeak behar duen olioaren zati batekin. Aire frijigailu batean, janaria olio-ontzi batean murgildu beharrean, aire beroa eta olio-tanta finak zirkulatzen dute janariaren inguruan, kurruskaria izan dadin. Aire-frijigailu onenak aukerak eskaintzen ditu etxetik prestatzen duzunean, minutu gutxitan otordu goxoa egiteko aukera emanez.\nCountertop Air Fryer Sarrera\nMahaigaineko aire-frijigailuak leku gutxi hartzen du sukaldean, tenperatura-tartea eskaintzen du sukaldaritza zehatza egiteko eta gutxieneko olioa erabiltzen du. Aire frijigailu txiki onenaren aukerarik onenak honako modelo hauek dira.\nCountertop aire frijigailuaren zehaztapena\nCountertop aire frijigailuaren Ezaugarriak\nCountertop aire frijigailuaren xehetasunak\nCountertop aire frijigailuaren titulazioa\nHot Tags: Countertop aire frijigailua, Txina, pertsonalizatua, merkea, fabrikatzaileak, hornitzaileak, fabrika, berriena, dotorea, dotorea, markak, prezioa


Porta zain - Wikipedia, entziklopedia askea.\nPorta zaina edo porta bena diametro lodiko (helduetan 15-20mm) baina horma fineko zain garrantzitsua da. Bare zainaren, goiko mesenterio zainaren eta beheko mesenterio zainaren batueratik eratzen da, L2 ornoaren mailan. Beraz, porta zainak enbor zeliakoak eta goiko zein beheko mesenterio arteriek odoleztatutako erraien odola jasotzen du, hots, errai zeliakoena (urdaila, duodenoa, pankrea, behazun xixkua eta barea) zein hesteena (ondestearen beheko atalekoa izan ezik). Odol guzti hori porta zainaren bidez gibelera zuzentzen da, bertan odolak daramatzan mantenugaiak metabolizatuak izan daitezen.\n3 Gaixotasunak: Porta zainaren tronbosia\n3.1 Etiologia eta kausak\n3.2 Ezaugarri klinikoak\nIbilbidea.[aldatu | aldatu iturburu kodea]\nPorta[Betiko hautsitako esteka] zainaren eraketa eta ibilbidea.\nBare zaina, bare arteriarekin batera, pankrea edo arearen goiko ertzetik igarotzen da eta pankrea-gorputzaren atzeko aldera iristean, beheko mesenterio zainarekin batzen da. Gero, pankrea-buruaren inguruan, bi zain horien batueratik eratzen den enborrari goiko mesenterio zaina anastomosatuko zaio. Horrela, porta zaina eratuz.\nSortu ondoren, 5-8cm inguruko ibilbidea du eta duodenoaren lehenengo atalaren (anpulua) atzetik igaro ondoren, omentu txikia zeharkatzen du, azkenean, gibelean bukatzeko. Gibelera sartzeko, gibelaren hilotik igarotzen da gibel-hodi batuarekin eta berariazko gibel-arteriarekin batera eta egitura horien artean, porta zaina hiloaren egiturarik atzekoena izango da.\nBehin gibelean sartuta, porta zaina bitan banatzen da, gibelaren ezker eta eskubiko lobuluentzako adar bana emanez. Era berean, bi adar hauek gero eta adar finagoetan banatuko dira, horrela, gibelaren banaketa funtzionalean bereizten diren maila guztietara iritsi ahal izateko (lobuluak, segmentuak, gibel-lobulutxoak eta porta triadak).\nPorta zainak gibelera bideratzen duen odola metabolizatua izango da eta odol hori, dagozkion aldaketak jasan ondoren, gibel-arteriek dakarten odolarekin batera, gibel-zainek jasoko dute, gero, beheko kaba zainean drainatzeko. Beste era batean esanda, gibelaren odol itzulia gibel-zainek burutzen dute. 3 gibel zain daude eta hauek zein haien adarkadurak porta zainarekin gurutzatzen diren arren, ez dira harekin anastomosatzen. Gainera, gibel-zainak zuzenean irtetzen dira gibeletik, hau da, gibelaren hilotik igaro gabe eta, gero, beheko kaba zainean isurtzen dute odola.\nIsurkariak.[aldatu | aldatu iturburu kodea]\nPorta[Betiko hautsitako esteka] zaina eta bere isurkariak.\nPorta zainean, aipatutako 3 zain nagusi horiez gain (bare zaina, goiko mesenterio zaina eta beheko mesenterio zaina), odol bolumen txikia isuriko duten hainbat zain txiki ere bukatuko dira:\nEzkerreko urdail-omentuetako zaina.\nEzker zein eskubiko urdail-zainak.\nGaixotasunak: Porta zainaren tronbosia[aldatu | aldatu iturburu kodea]\nGibelaren[Betiko hautsitako esteka] eskema. Geziak seinalatzen duen egitura porta zaina da, eta bertan, porta zainaren tronbosia gertatzen da.\nPorta zainaren tronbosia porta zainaren buxadurak eragindako gaixotasuna da. Odol-hodi horrek odol eta elikagai ugari ematen dizkio gibelari, eta, horregatik, basoaren argia tronbosi bidez ixten denean, atrofia hepatikoa gertatzen da. Prozesu hori fase akutuan edo fase kronikoan diagnostika daiteke. Azken kasu horretan, portako kabernomatosia izeneko fenomenoa gertatzen da, hau da, zaina kolateral eta dilatatuak sortuko dira (alboko zirkulazioa), gibeleko buxatutako eremura odola eramateko.\nEtiologia eta kausak[aldatu | aldatu iturburu kodea]\nPortako zainetako tronbosia gibeleko gaixotasun kronikoak (zirrosi hepatikoa eta gibeleko minbizia) dituzten gaixoetan gerta daiteke.  Zirrosi hepatikoa dutenen %25a porta zaineko tronbosia pairatzen dute; izan ere, odol-fluxua, zirrosi larria duen gibel batean zehar, motela da, eta, ondorioz, odolbatuak sortzeko joera handiagoa du odolak.  Horretaz gain, odoleko gaixotasuna pairatzen duten gaixoek tronbosia pairatzeko arriskua areagotzen dute. Beste batzuetan, abdomeneko hantura-prozesu akutuen ondorio da, besteak beste, pankreatitis akutua, kolezistitisa eta apendizitisa.\nHala ere, adinaren arabera, porta zainaren tronbosiaren kausak aldatu egingo dira:\nJaio berriak: zilbor-hestearen muinoaren infekzioa (zilborrean)\nHaur helduak: apendizitisa (infekzioa porta zainera zabaldu eta odolbilduak sortzea eragin dezake)\nAskotan, buxaduraren kausan zenbait nahastek, gaixotasunek edota fakotoreek bat egiten dute.\nEzaugarri klinikoak[aldatu | aldatu iturburu kodea]\nPortako zainetako tronbosia duten pertsona gehinek ez dute sintomarik aurkezten. Ondorioz, gaixotasunak aurrera egin dezake aurretik aipatutako kabernomatosirainoa agertuz.\nPorta zainaren enborraren tronbosi akutua: sabeleko min handia, flatulentzia eta buxadura partzialaren sintomak, batzuetan iraupen laburreko beherako odoltsuarekin batera. Beste kasu batzuetan ere, heste-iskemia ager daiteke, heste-segmentu nekrotiko a kentzeko kirurgia urgentea behar duena.\nTronbosi azpiakutua: 4-6 astean izaten dira sintomak. Sabeleko mina eta tratamenduarekiko erresistentea den aszitisa, batzuetan ikterizia eta gibeleko gutxiegitasunaren zeinuak. Denbora luzeagoan portako hipertentsioak eragindako konplikazioak ager daitezke (hestegorriko barizeen odol-jarioa barne).\nTronbosi kronikoa: normalean aszitisik gabe eta kalte hepatikoaren zeinurik gabe gertatzen da, baina portako hipertentsioaren zeinuak nabarmen garatzen dira (esplenomegalia, hestegorriko barizeak). Konplikazio nagusia hestegorriko barizeen odol-jarioa da.\nDiagnostikoa sintomengatik eta aurrekari patologikoengatik susma daiteke, baina ziurtasunezko diagnostikoa ondorengo proba osagarrien bidez soilik lor daiteke.\nDoppler ekografia: Porta zainaren fluxua ikusteko aukera ematen du. Tronbosi akutuan porta zainaren enborra dilatatuta egon daiteke, baina ez da alboko zirkulaziorik sortuko. Tronbosi azpiakutu eta kronikoan esplenomegalia eta albo-zirkulazioa ikus daitezke.\nAngio-TC, EMN, angio-RMN: Portaren sistema, tronboak eta alboko zirkulazioa ikusteko aukera ematen du. Programatutako tratamendu kirurgikoa egin aurretik edo gibeleko transplantea egin aurretik noizean behin egiten zen angiografia klasikoa ordezkatu dute.\nTratamendua aldatu egiten da paziente bakoitzaren egoeraren arabera, eta medikuak aholkatu behar du. Tratamendu honen helburua odolbatuak sortzeko gaitasuna murriztea izango da.\nKonplikaziorik gabeko tronbosi akutua: tratamendu antikoagulatzailea bakarrik edo aurretik tratamendu tronbolitikoa eginda.\nTronbosi akutua hesteetako nekrosiarekin: tratamendu kirurgikoa.\nTronbosi kronikoa: hestegorriko barizeen koskak prebenitzea. Zain esplenikora mugatuta dagoenean esplenektomia egin daiteke. Gatzapenaren kontrako botikak modu kronikoan erabiltzen dira, hestegorriko barizeak odolusteko arriskua ebaluatzeko, eta aldez aurretik argi adierazten bada, barizeen lotura egin daiteke. Antikoagulatzaileak bereziki transplantea egiteko agindua duten gaixoetan erabiltzen dira.\n↑ «MI REVISTA MEDICA» mirevistamedica.net (Noiz kontsultatua: 2020-11-28).\n↑ (Gaztelaniaz) «Retorno Venoso: Sistema de la vena porta» Paradigmia (Noiz kontsultatua: 2020-11-28).\n↑ «Vena Porta - EcuRed» www.ecured.cu (Noiz kontsultatua: 2020-11-28).\n↑ a b c d e (Gaztelaniaz) «Trombosis de la vena porta - Trastornos del hígado y de la vesícula biliar» Manual MSD versión para público general (Noiz kontsultatua: 2020-11-29).\n↑ a b c d Seijo, Susana; García-Pagán, Juan Carlos. (2012-06). «Trombosis venosa portal» Revista Española de Enfermedades Digestivas 104 (6): 330–330. doi:10.4321/S1130-01082012000600010. ISSN 1130-0108. (Noiz kontsultatua: 2020-11-29).\n↑ a b c d e (Gaztelaniaz) «Trombosis de la vena porta» empendium.com (Noiz kontsultatua: 2020-11-29).\nMultimedia: Portal vein\nBNF: 120109035 (data)


«Nire helburua 2022ko Europako Txapelketan parte hartzea da» - Otamotz : Otamotz\nNolatan hasi zinen atletismo munduan?\nUmetan saskibaloian jokatzen nuen eta gimnasia egiten nuen. Madrileko erdigunetik Alcobendasera joan ginen bizitzera eta ikastetxe berrian ez zegoen gimnasia talderik. Amak atletismoa egitera animatu ninduen. Izan ere, korrika egitea gustuko nuen. Gainera nire ama ere korrikalaria izan zen eta Espainiako txapelketa irabazi zuen. Saskibaloi zaletasuna, berriz, aitarengandik datorkit.\nGazte mailan eta senior mailan Espainiako txapelketa irabazi duzu.\nHoriek dira nire lorpen nagusiak. Senior mailako urrezko domina ez nuen espero. Nire entrenatzaileak, ordea, nik irabaztea espero zuen.\nUriel Reguerorekin entrenatzen dut, Valladoliden. Errendimendu altuan espezializatutako zentro bat da. Ikasketak Amerikako Estatu Batuetan egin nituen, atletismo beka batekin. Bertatik itzuli nintzenean, betiko entrenatzailearengana jo nuen. Baina bakarrik entrenatzen nuen eta lesioren bat izan nuen. Hori dela eta, Valladolidera etortzea erabaki nuen.\nZer moduz bertan?\nHirugarren urtea dut bertan. Lehen urtean oso negu gogorra izan genuen, baina udan 2:05 egin nuen hiru aldiz. Hala, ondo ari ginela ikusi genuen. 2020an, konfinamendua eta lesioak direla eta, ez nintzen lehiatu. Aurtengo negua ere oso gogorra izan da. Egun askotan zero azpiko tenperaturarekin entrenatu dugu. Duela hilabete nire burua lasterketa irabaztetik oso urrun ikusten nuen, baina otsailean ondo entrenatzeko aukera eduki nuen eta irabaztea lortu nuen.\nPoz galanta hartuko zenuen.\nNire helburua domina bat lortzea zen, baina ez zegoen faboritorik. Daniela Garcia aipatzen zuten, baina berak ordura arte lortutako marka onena ez zen gainontzekoona baino askoz hobea eta txapelketa batean edozein gauza gerta daiteke. Gurasoek eta entrenatzaileak garaipenagatik borroka nezakeela esan zidaten eta irabaztera atera nintzen. Lasterketa arraroa izan zen. 200 metroren faltan azken postuan nindoan, baina barrualdetik korrika egiten ari nintzen eta barrualdean beste bat bakarrik nuen aurretik. Barrualdean hutsunea ikusi nuen, arriskatu egin nuen eta irabaztea lortu nuen.\nNori eskaini diozu garaipena?\nUne txarretan animatu nautenez gogoratu naiz. Bestalde, nire entrenamendu taldea funtsezkoa da. Beraien laguntzarik gabez, ezinezkoa izango litzateke. Fisioterapeutek ere asko lagundu didate. Izan ere, txapelketara minarekin heldu nintzen. Familia eta lagunak ere oso garrantzitsuak dira, noski.\nNire helburua datorren urteko Europako Txapelketara joatea da. Aurten Joko Olinpikoak dira, baina oso zaila da sailkatzea. 800 metroko lasterketa bi minututan egin behar da. Europako Txapelketara joateko 2:03 egin behar da eta Madrilgo pista estalian 2:05:64 egin nuen. Aire librean 2:03:90 egitearen baliokidea da. Gertu nago, beraz.\nZure burua 2024ko Joko Olinpikoetan irudikatzen al duzu?\nBi minututik jaistea oso zaila da. Egun, Espainian Esther Guerrerok bakarrik jaitsi du bi minututik. Baina hiru urte barru… nork daki? Datorren urtean 2:02tik gertu egotea lortzen badut, zergatik ez?\nValladoliden entrenatzen duzu, baina Donostiako Atletico San Sebastian taldearekin korrika egiten duzu. Nolatan?\nNire betiko taldea CAP Alcobendas da. AEBtik itzuli nintzenean, lasterketa garrantzitsuetan parte hartzea ahalbidetuko zidan talde batera joan nahi nuen. Alcobendasen urte asko eman nituenez, klausula bat nuen. Gainera, lesio asko izan ditut. Atletico klausula ordaintzeko prest agertu zen eta asko pozten nau beraiei garaipen garrantzitsu hau eman izanak. Gainera, nire aitari ilusio handia egiten dio Donostiako talde batekin aritzeak, noski.\nEspainiako Atletismo Federazioaren bekarik ba al duzu?\nEz. Federazioaren bekak nazioarteko maila duten atletentzat dira. Klubaren diru-laguntza dut, baina nire gurasoen laguntzari esker jarraitzen dut atletismoa egiten. Ingeniaritza mekanikoa ikasi nuen eta produktu garapen ingeniaritza masterra egin nuen. Egun, entrenatzeaz gain, kirol arloko big datari buruzko masterra eta biomekanika masterra egiten ari naiz. Nire ametsa biomekanika laborategi batean lan egitea da. Biomekanikaren eta big dataren bidez, kirolariei errendimendua hobetzen lagundu nahi diet. Datu asko jasotzen ditugu, baina oraindik ez dakigu datu horiek nola erabili.\nZe harreman duzu Zumarragarekin eta Urretxurekin?\nBizitza osoa daramat aitaren herrira joaten: asteburutan, Gabonetan, udan… Zumarragara goazen bakoitzean, bidegorrian, Argixaon edo mendian entrenatzen dut. Nire osaba-izebak mendizaleak dira eta Belokin, Irimon… egon naiz. Umetan hilabete batzuk eman nituen Zumarragan aitona-amonekin eta euskara apur bat ikasi nuen. Euskaraz hitz egiten jakitea gustatuko litzaidake.


Sarbidearen kontroleko hainbat ahultasun Siemensen produktu batzuetan | BCSC - Zibersegurtasun Euskal Zentroa\nSarbidearen kontroleko hainbat ahultasun Siemensen produktu batzuetan\nIEC 61850 system configurator, V5.80 bertsioa baino lehenagoko guztiak\nDIGSI 5, V7.80 bertsioa baino lehenagoko guztiak\nDIGSI 4, bertsio guztiak\nSICAM PAS/PQS, V8.11 bertsioa baino lehenagoko guztiak\nSICAM PQ Analyzer, V3.11 bertsioa baino lehenagoko guztiak\nSICAM SCC, bertsio guztiak\nAtredis Partners-eko Chris Bellows eta HD Moore eta San Diego Gas and Electric-eko Austin Scottek eman diote Siemensi ahultasun hauen berri. Kaltetutako produktuen ahultasun honek erasotzaile bati ahalbidetu liezaioke sistemaren datu mugatuak filtratzea edo kodea exekutatzea sistema eragilearen erabiltzailearen baimenekin.\nSiemensek ondoko neurriak proposatzen ditu kaltetutako produktu bakoitzerako:\nIEC 61850 system configurator: V5.80 bertsiora eguneratzea, hemen eskuragarri: https://support.industry.siemens.com/cs/ww/en/view/109740546\nDIGS 5: IEC 61850 system configurator desinstalatzea edo V7.80 bertsiora eguneratzea, hemen eskuragarri: https://support.industry.siemens.com/cs/ww/en/view/109758531\nSICAM PAS/PQS: V8.11 bertsiora eguneratzea, hemen eskuragarri: https://support.industry.siemens.com/cs/us/en/view/109757831\nSICAM PQ Analyzer: V3.11 bertsiora eguneratzea, hemen eskuragarri: https://support.industry.siemens.com/cs/us/en/view/109757833\nDIGSI 4 y SICAM SCC: Suebakiaren konfigurazioa aldatzea TCP 4884, 5885 eta 5886 ataketarako sarbidea mugatzeko localhostari (kaltetutako produktuaren arabera) Horrez gain, azpiestazio seguruen segurtasun ildoak jarraitzea, hemen eskuragarri:n https://www.siemens.com/gridsecurity\nKaltetutako produktuetan TCP 4884, 5885 eta 5886 ataketako hostaren sareko interfaze guztietan entzuten duen zerbitzu batek erasotzaile bati ahalbidetu liezaioke sistemaren datu mugatuak filtratzea edo kodea exekutatzea Microsoft Windowseko erabiltzaile baimenekin.\nAhultasuna arrakastaz baliatzeko erasotzaileak kaltetutako zerbitzura bereziki diseinatutako sare eskaria bidaltzea lortu behar du, bai eta erabiltzaile batek zerbitzuaren aplikazio bezeroarekin anfitrioian interaktuatzea ere. Microsoft Windowseko erabiltzaile baimenekin kode arbitrarioa exekutatzeko, erasotzaile batek kodea anfitrioian ezartzeko gai izan behar du, aldez aurretik eta beste bide batzuen bitartez. Ahultasun horretarako CVE-2018-4858 identifikatzailea erreserbatu da.


Adimen artifizialaren 5 printzipio etikoak | Joerak • barrixe\n3D impresioa9Adimen Artifiziala75Automobilgintza11Berrikuntza70Berrikuntza Soziala13Big Data11Blockchain4Covid1960Digitalizazio51Egutegi76Ekintzailetza3Elikadura14Energia26Erainkuntza5Estrategia22Fintech2Garraioa55Ikerketa3Ikerketak55Industria 4.028Iraunkortasun40Lankidetza1Medikuntza3Merkataritza7Osasun38Robotika22Smart City15TICs28Teknologia18Zientzia9\nOngi jakinik iraultza teknologiko honek joko-arauak aldatu dituela maila guztietan eta Adimen Artifiziala dela, zalantzarik gabe, aldaketa horren motor garrantzitsuenetako bat, enpresen eraldaketa digitalean espezializatutako Paradigma Digital multinazionalak gai horiei buruzko gogoeta bat egin nahi izan du, bere kultura eta baloreetatik eta ikuspuntu etikotik abiatuta.\nHauek dira oinarrizko bost printzipioak:\nAurreiritzirik gabeko AA justu bat garatzea\nBetetzea eta betearazten laguntzea.Garrantzitsua da argi eta zehazki identifikatzea sistema autonomoek hartutako erabakien erantzukizuna.Horregatik, konpainiaren helburua da bere bezeroei gogoeta eginaraztea horrelako sistemen erabilpenean duten erantzukizunari buruz.\nAlgoritmoa ezagutzea eta garden egitea.Funtsezkoa da garatzen diren sistema adimendunetan konfiantza izatea.\nSegurtasuna eta pribatutasuna, AA sistemen oinarrizko zutabeak.Sistema adimendunek ezin dute inoren pribatutasuna urratu, eta modu seguruan funtzionatu behar dute.\nHelburura eta inpaktu positibora zuzentzea.


Kuro-san margolari | La mirada del samurái / Samuraiaren begidara\nEskolan bere burua desberdin ikusten zuen eta gainontzekoen erritmoa jarraitzea ezinezkoa zitzaiola uste zuen Kurosawa haurrak baina, talentu artistikoa zuela konturatzean, gainerako ikasgaietan hobetzeko segurtasuna bereganatu zuen. Seiji Tachikawa-k, lehen-hezkuntzan Kurosawaren irakasle eta bere haurtzaroan erabakigarria izan zenak, animatu zuen Kurosawa gaztea bere sormena garatzera. Bere autobiografian aitortu zuen moduan: “Horrez gero, nahiz eta eskolara joatea gorroto nuen, garaiz iristen nintzen adierazpen artistikoko eskolak genituen egunetan” (1).\nHorregatik, nerabe zenetik pintore izateko gogoa erakutsi zuen. Bere aitak arte-eskola batera joateko baldintza jarri zion. Baina “Cézanne eta Van Gogh miresten zituen” Kurosawa gazteak zinez uste zuen irakaskuntza arautuarekin “denbora galdu besterik ez zuela egingo” (2). Baina, batez ere, ez zuen arte-eskolara sartzeko azterketa egin nahi, beldur baitzen gaindituko ez zuela; eta horrela izan zen azkenean.\nAitaren etsipenaz haraindi, bere ikasketak modu libreago batean egiteko aukera izan zuen Kurosawak, eta prestakuntza malguagoa eta irekiagoa jaso zuen, ikuspegi artistikoa aldatzen ari ziren abangoardietan murgilduz. “Urtebete beranduago batxilergoa amaitu nuen, hemezortzi urterekin, eta koadro bat onartu zidaten Nitten galeria nazional ospetsuan. Nire aita oso pozik jarri zen” (3).\nHogeiko hamarkadaren amaieran, Japonian krisialdi ekonomikoa bizi zen eta mundu osoan zabaldutako Depresio Handiaren eraginak egoera are gehiago larriagotu zuen. Gizarteak bizi zituen asaldaketen eragina artearen mundura iritsi zen: mugimendu iraultzaile eta proletarioen alde edo erotismoaren eta groteskoaren ihes-nahiaren alde egin behar zen. Egoera horrelakoa izanik, Kuro-san, artega, ez zen mihise baten aurrean jartzeko gai. Horrez gain, “pinturako materiala hain zen garestia, ezen nire familiaren finantza-egoera kontuan hartuta, ezin nien ekipo osoa erosteko eskatu”, dio bere autobiografian (4). Pinturan erabat murgiltzeko ezintasuna ikusita, literatura, antzerkia, musika eta zinema arretaz aztertu zituen.\nHain zuzen ere, zineman aurkitu zuen bere potentzialtasuna garatzeko espazioa. Izan ere, zazpigarren artea askotariko adierazpide gisa erabili zuen Kurosawak, literatura, antzerkia, filosofia eta musikako ukituak emanez eta pinturarekin zein eskulturarekin erlazionatuz.\nNahiz eta ez zuen inoiz margolaritza lanbidetzat hartu, Kurosawak pinturagatik agertutako bokazio goiztiarraren eragina nabarmen ikusten da bere zinemagintzan. Esanak esan, irudi piktorikoa funtsezko erreferente bihurtzen da Kurosawaren zinemagintzaren ikusmoldean. Eta bere filmak egituratzeko abiapuntu ere bada, eszena desberdinen berri bisualki “emateko” erabiltzen dituen storyboard-en bitartez.\nIronikoa bada ere, film landuen zuzendari gisa ospetsu bihurtu eta gero lortu zuen pintore gisa aitorpena, pieza txiki hauei esker. «Nire helburua ez zen ondo margotzea. Eskura nituen materialak eta baliabideak askatasunez erabili nituen, besterik ez. Asko jota, filmak egiteko lagungarriak izan zitzaizkidan […]. Bitxia bada ere, benetan ondo margotzen saiatzen nintzenean erdipurdiko lanak sortzen nituen, baina nire filmetarako ideiak islatzen saiatzen nintzenean sortu nituen jendeak interesgarritzat jotzen dituen lanak». (James Goodwin, Akira Kurosawa and Intertextual Cinema, The Johns Hopkins University Press, Baltimore-Londres, 221. or.)\nAutobiografía (o algo parecido), Akira Kurosawa, Fundamentos, Madril, 2006, 35. or.\nAutobiografía (o algo parecido), Akira Kurosawa, Fundamentos, Madril, 2006, 117. or.\nAutobiografía (o algo parecido), Akira Kurosawa, Fundamentos, Madril, 2006, 118. or.\nUna respuesta a Kuro-san margolari\nPingback: Kuro-san margolari | La mirada del samurái / Samuraiaren begidara


Soumont - Wikipedia, entziklopedia askea.\nDaniel VALETTE (2014-2020)\n43° 43′ 40″ N, 3° 21′ 15″ E / 43.7278°N,3.3542°E / 43.7278; 3.3542Koordenatuak: 43° 43′ 40″ N, 3° 21′ 15″ E / 43.7278°N,3.3542°E / 43.7278; 3.3542\nLe Bosc, Fozières, Lodève eta Saint-Privat\nSoumont (frantsesez eta ofizialki: Soumont) Okzitaniako udalerri bat da. Administratiboki Frantziako Hérault departamenduan dago, Okzitania eskualdean. 2013an 115 biztanle zituen.\n2007an Soumont udalerrian erroldatutako biztanleak 115 ziren. Familiak 56 ziren, horien artean 20 pertsona bakarrekoak ziren (20 bakarrik bizi ziren emakumeak eta 20 bakarrik bizi ziren emakumeak), 24 seme-alabarik gabeko familiak ziren eta 12 seme-alabak dituzten bikoteak ziren.\n2007an 105 etxebizitza zeuden, 57 familiaren etxebizitza nagusia ziren, 42 bigarren erresidentzia ziren eta 6 hutsik zeuden. 96 etxeak ziren eta 7 apartamentuak ziren. 57 etxebizitza nagusietatik 47 bere jabearen bizilekua ziren, 5 alokairuan okupaturik zeuden eta 5 doan lagata zeuden; 5 etxek bi gela zituzten, 9 etxek hiru zituzten, 13 etxek lau zituzten eta 29 etxek bost zituzten. 33 etxek euren parking plaza propioa zuten azpian. 24 etxetan ibilgailu bat zegoen eta 23 etxetan bat baino gehiago zituzten.\nSoumont udalerriko biztanleria-piramidea 2009an .\n2007an lan egiteko adina zuten pertsonak 75 ziren, horien artean 55 aktiboak ziren eta 20 inaktiboak ziren. 55 pertsona aktiboetatik 49 lanean zeuden (26 gizon eta 23 emakume) eta 6 langabezian zeuden (2 gizon eta 4 emakume). 20 pertsona inaktiboetatik 9 erretiraturik zeuden, 2 ikasten zeuden eta 9 "bestelako inaktibo" gisa sailkaturik zeuden.\n2009an Soumont udalerrian 80 unitate fiskal zeuden, 162 pertsonek osaturik. Pertsona bakoitzeko diru-sarrera fiskalaren mediana urteko 13.404 euro zen.\n2007an zeuden 9 komertzioetatik, 1 eraikuntza enpresa zen, 1 ibilgailuen saltze eta konpontze enpresa zen, 1 informazio eta komunikazio enpresa zen, 3 higiezinen enpresak ziren, 2 zerbitzu enpresak ziren eta 1 administrazio publikoko enpresa zen.\n2000. urtean Soumont udalerrian 10 nekazaritza-ustiategi zeuden.\nLodève (2,6 km)\nFozières (2,8 km)\nLe Bosc (3,0 km)\nUsclas-du-Bosc (3,8 km)\nOlmet-et-Villecun (4,3 km)\nSoubès (4,5 km)\nPoujols (4,8 km)\nLe Puech (4,9 km)\nSaint-Étienne-de-Gourgas (5,1 km)\nSaint-Jean-de-la-Blaquière (5,6 km)\nBNF: 152569067 (data)


"Krisi sanitarioa probestu nahi dute, deskonfinamenduan bizikletaren iraultza bultzatzeko"\nKoronabirusaren krisia gure bizimoldeak aldatzen ari denean, Bizikletaren Aldeko Hirien Sarea osatzen duten Europako herriko etxe eta erakunde publikoek, txirrindula eguneroko desplazamenduetarako sustatzeko neurriak hartuko dituzte.\nEuropako hiri zenbaitzutan hasi dira neurri zehatzak hartzen, krisiak nahigabean eragin duen beharretatik, bizikleta nagusitzeko aukera ikusten baita orain. Euskal Herriko Hiriko Txirrindularien Kalapie elkarteko presidentearen ustetan, aukera historikoa da\nSOINUA_1_Gorka_Hoyos_bizikleta_COVID_ondotik |baa89e429abbd3aa9f39295a481742c62a2d6275">"> Deskargatu\nMilanen 35 kilometro errepide bizikletendako egokitzeko lanetan hasi dira, eta Parisen ere 300.000 euroko inbestizamendua eginen dute bidegorri sarea hobetzeko. Baina Euskal Herrian ere, sare horren partaide diren Bilbo, Donostia, Irun, Hendaia edota Baionan ere, neurriak hartzeko prest agertu dira.


Beira beira zuntzezko karbono zuntza beira-zuntzezko barra lantegietarako eta hornitzaileentzako Yuniu\nKarbono-zuntzezko oihala karbono-zuntzez egina dago norabide bakarreko ehundura, ehundura arrunta edo sareta ehuntzeko estiloaren bidez. Erabiltzen ditugun Karbono Zuntzek pisuarekiko eta zurruntasuneko pisuarekiko erlazio handiak dituzte; karbonozko ehunak termikoki eta elektrizoki eroaleak dira eta nekearen erresistentzia bikaina dute. Behar bezala diseinatuta daudenean, karbonozko ehun konpositeek metalen sendotasuna eta zurruntasuna lor dezakete pisu aurrezki garrantzitsuetan. Karbono-ehunak bateragarriak dira hainbat erretxina-sistemarekin epoxi, poliester eta binil ester erretxinetan.\nGure konposatuak eta produktuak energia eolikoaren industrian, ontzigintzan, kirol industrian, ...\ngarraio industria, aparatu eta tresna medikoen industria, ehungintzako makineria industria, industria makineria industria, musika ekipamenduen industria, argazki ekipamenduen industria eta eraikuntzaren industria.\n1. Merkatuaren ondorengo autoko piezak\n2. Txanoak, spoilers, parachoak, marra etab.\n4. Kanoak, kayakak, arraunak, arraunak, etab.\n5. Kirol ondasunak\n6. Bizikleten markoak, snowboardak, patineteak, hockeya eta lakrosea\n7. Ardatzak, golf klubak, etab.\n8.Beste aplikazio batzuk\n9. Rotorreko palak, engranajeak, irrati bidezko kontrolatutako autoak eta hegazkinak, etab.\n● Trakzio-erresistentzia handia eta izpien sarketa\n● Azalera ona, fabrikako prezioa\n● Urraduraren eta korrosioaren aurkako erresistentzia\n● Pisu arina, eraikitzeko erraza\n● Tenperatura tarte zabala\n● Mota: 1k, 1,5, 3k, 6k, 12k, 24k\n● Eroankortasun elektriko handia\n2012an sortutako Hebei Yuniu beira-zuntzezko fabrikazioko Co., Ltd, Txinako iparraldeko beira-zuntzezko fabrikatzaile profesionala da, Guangzong konderrian, Xingtai hirian, Hebei probintzian dagoen Txinan. Beira-zuntzezko enpresa profesionala izanik, batez ere E motako beira-zuntzezko produktu ugari fabrikatu eta banatzen ditu, hala nola, beira-zuntzezko ibiltaritza, beira-zuntzezko hari txikituak, beira-zuntzezko hari txikietako esterilla, beira-zuntzezko ehundutako orratza, orratzezko esterilla, beira-zuntzezko ehuna eta abar. Oso erabiliak dira. eraikuntzaren industrian, automobilgintzan, hegazkinak eta itsasontziak eraikitzeko eremuan, kimika eta kimika industrian, elektrikoan eta elektronikan, kiroletan eta aisialdian, haize energia bezalako ingurumenaren babesaren eremua, hodien eta isolamendu termikoko materialen konbinazioa produktuak bateragarriak dira hainbat erretxinekin, hala nola EP / UP / VE / PA eta abarrekin.\nAurreko: Produkzio Masiboa AR beira zuntzak txikitutako adarrak


Boisroger - Wikipedia, entziklopedia askea.\nMichel LEMOSQUET (2014-2020)\n49° 05′ 33″ N, 1° 32′ 20″ W / 49.0925°N,1.5389°W / 49.0925; -1.5389Koordenatuak: 49° 05′ 33″ N, 1° 32′ 20″ W / 49.0925°N,1.5389°W / 49.0925; -1.5389\nMontsurvent, Blainville-sur-Mer, Brainville, Geffosses, Gouville-sur-Mer, Gratot eta Servigny\nBoisroger Frantziako udalerria da, Manche departamenduan dagoena, Normandia eskualdean. 2013an 165 biztanle zituen.\n2007an Boisroger udalerrian erroldatutako biztanleak 165 ziren. Familiak 68 ziren, horien artean 25 pertsona bakarrekoak ziren (11 bakarrik bizi ziren gizonak eta 14 bakarrik bizi ziren emakumeak), 14 seme-alabarik gabeko familiak ziren, 25 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 105 etxebizitza zeuden, 69 familiaren etxebizitza nagusia ziren, 21 bigarren erresidentzia ziren eta 14 hutsik zeuden. 102 etxeak ziren eta 1apartamentu bat zen. 69 etxebizitza nagusietatik 58 bere jabearen bizilekua ziren eta 12 alokairuan okupaturik zeuden; 1ek bi gela zituen, 12 etxek hiru zituzten, 21 etxek lau zituzten eta 35 etxek bost zituzten. 49 etxek euren parking plaza propioa zuten azpian. 34 etxetan ibilgailu bat zegoen eta 28 etxetan bat baino gehiago zituzten.\nBoisroger udalerriko biztanleria-piramidea 2009an .\n2007an lan egiteko adina zuten pertsonak 96 ziren, horien artean 72 aktiboak ziren eta 24 inaktiboak ziren. 72 pertsona aktiboetatik 68 lanean zeuden (37 gizon eta 31 emakume) eta 4 langabezian zeuden (1 gizon eta 3 emakume). 24 pertsona inaktiboetatik 13 erretiraturik zeuden, 7 ikasten zeuden eta 4 "bestelako inaktibo" gisa sailkaturik zeuden.\n2009an Boisroger udalerrian 80 unitate fiskal zeuden, 187,5 pertsonek osaturik. Pertsona bakoitzeko diru-sarrera fiskalaren mediana urteko 15.042 euro zen.\n2007an zeuden 7 komertzioetatik, 2 bestelako produktu industrialen fabrikazioko enpresak ziren, 2 eraikuntza enpresak ziren, 1 ibilgailuen saltze eta konpontze enpresa zen, 1 higiezinen enpresa zen eta 1 zerbitzu enpresa zen.\n2009an zeuden norbanakoentzako 4 zerbitzu publikoetatik, 2 ibilgailuen konpontzeko eta nekazaritza tresnetako lantokiak ziren, 1 zurgina eta 1 argiketaria.\n2000. urtean Boisroger udalerrian 19 nekazaritza-ustiategi zeuden, 496 hektarea erabiltzen.\nBNF: 152620405 (data)


Kultura Archives - Página 444 de 472 - Mugalari KulturaMugalari Kultura | Page 444\nEl barrio iurretarra de Oromiño en pie de fiesta con Kepa Junkera, Izaro, Moonshiners, Baghdad, 11 Ikusteko Jaioak y Luhartz\nI. Gorriti La comisión de fiestas de Oromiño ha organizado dos días de excelente música para todos los gustos y públicos: desde Kepa Junkera a Izaro; de Moonshiners a Baghdad o Hamaika Ikusteko Jaioak, o Luhartz. De este modo, mañana la cantautora Izaro actuará en este barrio de Iurreta acompañada por el guitarrista durangués Dani Del […]\nFer Martín ‘Steepers’ | «La revista Rock Estatal fue la que se puso en contacto con nosotros, una oferta irrechazable»\nIban Gorriti La prestigiosa revista Rock Estatal ha editado en un recopilatorio de 114 grupos de punk, rock y metal cuatro canciones del grupo zornotzarra Steepers. Los temas pertenecen a su ópera prima ‘Echar a correr’, grabado en Gaua Estudios. El actual trío de hardrock comenzará a presentar su flamante trabajo en septiembre. Al habla con […]\nMAÑARIA, HARRIZKO HERRIA | Historia argitalpen ezberdin bat ba Liburuaren Munduko Egunerako\npor Izaskun Ellakuriaga / 21 abril, 2015\nIzaskun Ellakuriaga Mañariako herriak lan berri batekin ospatuko du Liburuaren Munduko Eguna. “Mañaria, Harrizko Herria” izenburuarekin herriaren historia herritarren ikuspegitik kontatzen duen lana argitaratu dute eta apirilaren 24ean, 19:00etan, Errose Bustintza Kultur Etxean aurkeztuko dute. “Historia liburu ezberdin bat da” esanez aurkeztu dute udaletxean lana. Udal arduradunek eta egileak aitortu dutenez, historia liburu ohikoetan izaten diren data […]\nBaraia y Raxfer no pasan a la final | ‘Indigo & Izaro’ y Stai Zitto, finalistas del concurso de maketas de la emisora de radio pública Gaztea\nIban Gorriti La vigésimo cuarta edición del concurso de maketas de la emisora Gaztea ya tiene los cinco finalistas del jurado. Los finalistas son: Basic, Hozten, Nazca, Stai Zitto -de Ermua- y la mallabitarra Izaro que se ha presentado haciendo coros al grupo de Iñigo Azpitarte, Indigo, por lo que concursan como ‘Indigo & Izaro’. La […]\nITSASOA, HITZEZ ETA AHOTSEZ | 225 irakurle dagoeneko eta zu bat gehiago izan zaitezke\npor Izaskun Ellakuriaga / 20 abril, 2015\nIzaskun Ellakuriaga Bigarrenez egingo da Durangon jendaurreko irakurraldia. Horretarako data datorren ostirala da, apirilaren 24ean. Plateruena kafe antzokian arratsaldeko 18:00etan hasita izena emanda duten 225 irakurlek jardungo dute “Itsasoa” gai nagusia hartuta euskal idazleen lan zatiak plazaratzen. Aukera dago oraindik ekimenean parte hartzeko. Iaz egin zuten lehen aldiz irakurraldia. Joseba Sarrionadiaren testuak izan zituzten ardatza. […]\nIURRETA | Zubi gaineko argazki erakusketa\npor Izaskun Ellakuriaga / 16 abril, 2015\nIzaskun Ellakuriaga Iurretan bada leku bat herritar guztiek gurutzatzen dutena. Hori Montoiko zubia da. Durango eta Iurreta herriak batzen dituen zubia. Hori aukeratu du Gerediaga Elkarteak, Iurretako Udalarekin batera, argazki zaharren erakusketa egiteko. 50 argazkitan iraganari begiratuko zaio. Argazki kamaretara digitalidadea heldu aurreko argazkiak dira guztiak. Gerediaga Elkarteak herritar batzuen bildumetatik eta berak dituen artxiboetatik […]\n« Anterior 1 … 442 443 444 445 446 … 472 Siguiente »


Williers - Wikipedia, entziklopedia askea.\nMichel JAMART (2014-2020)\n49° 40′ 04″ N, 5° 18′ 36″ E / 49.667777777778°N,5.31°E / 49.667777777778; 5.31Koordenatuak: 49° 40′ 04″ N, 5° 18′ 36″ E / 49.667777777778°N,5.31°E / 49.667777777778; 5.31\nMogues eta Puilly-et-Charbeaux\nWilliers Frantziako udalerri bat da, Ardenak departamenduan dagoena, Grand Est eskualdean. 2013an 51 biztanle zituen.\n2007an Williers udalerrian erroldatutako biztanleak 44 ziren. Familiak 16 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 4 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 41 etxebizitza zeuden, 17 familiaren etxebizitza nagusia ziren, 20 bigarren erresidentzia ziren eta 4 hutsik zeuden. 40 etxeak ziren eta 1apartamentu bat zen. 17 etxebizitza nagusietatik 13 bere jabearen bizilekua ziren eta 4 alokairuan okupaturik zeuden; 1ek hiru gela zituen, 1ek lau zituen eta 15 etxek bost zituzten. 14 etxek euren parking plaza propioa zuten azpian. 6 etxetan ibilgailu bat zegoen eta 9 etxetan bat baino gehiago zituzten.\nWilliers udalerriko biztanleria-piramidea 2009an .\n2007an lan egiteko adina zuten pertsonak 24 ziren, horien artean 17 aktiboak ziren eta 7 inaktiboak ziren. 17 pertsona aktiboetatik 15 lanean zeuden (8 gizon eta 7 emakume) eta 2 langabezian zeuden (1 gizon eta 1 emakume). 7 pertsona inaktiboetatik 3 erretiraturik zeuden, 1 ikasten zegoen eta 3 "bestelako inaktibo" gisa sailkaturik zeuden.\nWikimedia Commonsen badira fitxategi gehiago, gai hau dutenak: Williers\nOrriaren azken aldaketa: 23 maiatza 2018, 11:36.


820 aurkitutako emaitzak\nBizkaiak Euskaraldiarekin bat egin du eta herritarrak ekimenean parte hartzera gonbidatu ditu\nirailaren 30(a) Bideodun albiztea Argazkidun albiztea Audiodun albiztea\nEuskara, Kultura eta Kirol Saila Azaroaren 20tik abenduaren 4ra bitartean egingo den euskararen aldeko ekimena babestu dute Bizkaiko gizarteko ordezkariek. Ehundik gora "arigune" Bizkaiko Foru Aldundian. Euskara hutsezko guneak izango dira, ehuneko ehunean, Foru Aldundiko 500 langi... Irakurri gehiago\nBosteko Basaurira iristen da Japoniako shakkei edo mailegatutako paisaiaren kontzeptuaren inguruko hiru artistaren erakusketarekin\nEuskara, Kultura eta Kirol Saila Erakusketa ibiltari honen hogeita hirugarren edizioak Javier Landerasen argazkiak, Laura San Juanen margolanak eta Mikel Lertxundiren eskulturak erakusten ditu, Begirada dibergenteak: shakkei ukitu bat izenburupean eta Iñigo Sarriugarte komisario la... Irakurri gehiago\nirailaren 26(a) Argazkidun albiztea\nEuskara, Kultura eta Kirol Saila Organo aholku-emaile hau Bizkaiko eragile eta erakundeetako kide garrantzitsuen topagunea da. Arlo sozial guztietako jendea hartzen du, erreferenteak nor bere arloan, euskararen aldeko jarrera bultzatzeko eta euskararen erabilera bultzatzeko program... Irakurri gehiago\nirailaren 23(a) Bideodun albiztea Argazkidun albiztea Audiodun albiztea\nEuskara, Kultura eta Kirol Saila Kontaiguzu ondarea! lelopean 200 ekitaldi izango dira urrian, lurraldeko 61 udalerritan banatuta. Bizkaiko Foru Aldundiak koordinatutako jardunaldiotan 140 erakundek baino gehiagok hartzen dute parte: udalek, museoek, turismo-bulegoek, naturaren i... Irakurri gehiago\nEskola Kirola irailaren 28an hasiko da; ez da izango lehiaketarik eta entrenamenduetan kontaktu fisikoa murriztuko da\nirailaren 22(a) Bideodun albiztea Argazkidun albiztea Audiodun albiztea\nEuskara, Kultura eta Kirol Saila Egoera epidemiologikoak hobera egin ahala, berriz ere lehiaketak hasiko dira, baina ordura arte ezin izango da partidarik ez txapelketarik jokatu, ez eta “lagunartekoak” ere, eta ezin izango da egin hastapen-ikastarorik ez hobekuntza-ikastarorik. Irakurri gehiago\nirailaren 14(a) Argazkidun albiztea


Jaten dugun tokiko ezaugarriak ditugu - UPV/EHU\nJaten duguna gara eta jaten dugun tokiko ezaugarriak ditugu\nIberiar penintsulako iparraldeko Erdi Aroko biztanleen dietaren eta mugikortasunaren ikerketa geokimikoa egin dute UPV/EHUn\nIranzu Laura Guede. Argazkia: UPV/EHU.\nUPV/EHUko Mineralogia eta Petrologia Saileko ikertzaileek VI. eta XI. mendeen arteko lau aztarnategi hauetako gizakien hezurren eta hortzen ikerketa isotopikoa eta elementala egin dute: Dulantziko San Martin (Araba), Las Gobas (Trebiñu), Momoitioko San Juan (Bizkaia) eta Tauste (Zaragoza). Aztarnategietako pertsona-aztarnen azterketek aukera eman dute orduko bizimoduaren zenbait alderdi ulertzeko, tartean, paleodieta eta mugikortasuna.\nAntzinako gizarteei buruzko informazio ugari lor daiteke aztarnategietako giza hezurren eta hortzen isotopoak eta elementuak analizatuz eta inguruko faunaren, landarediaren, lurzoruaren, uraren eta aurkitzen ditugun bestelako materialen analisiekin konparatuz. Hain zuzen ere, horretan aritzen da UPV/EHUko Mineralogia eta Petrologia Saileko ikertzaile Iranzu Laura Guede geologoa, hainbat arkeologo eta erakunderekin batera, diziplina anitzeko profesionalen talde batekin elkarlanean (historialariak, paleontologoak, antropologoak…).\nAzken finean, “jaten duguna gara. Jaten ditugun elikagaien konposizio isotopikoa gure hezur, hortz eta ehunetara pasatzen da, eta han geratzen da gordeta. Era berean, elikagaiek beren inguruneko konposizio isotopikoa dute, eragina baitute haiengan inguruneak, geologiak eta klimak, besteak beste”, azaldu du Guede doktoreak. Elementu baten isotopoek protoi-kopuru bera baina neutroi-kopuru desberdina daukate nukleoan, eta horrek eragiten du prozesu kimiko, fisiko eta biologikoetan elementu beraren isotopo batek besteek baino parte hartze handiagoa izatea.\nIkertzaileak karbono, nitrogeno, oxigeno eta estrontzioaren azterketa isotopiko eta elementalak egin ditu Dulantziko San Martin (Araba), Las Gobas (Trebiñu), Momoitioko San Juan (Bizkaia) eta Tauste (Zaragoza) aztarnategietako hainbat gizabanakoren hortz eta hezurretan —lehenengo hiru aztarnategiak kristauak dira, eta azkena, islamiarra—, Erdi Aroko gizarte haien dinamika sozialak, dieta eta mugikortasuna aztertzeko.\nInformazioa trukatu, gurutzatu eta erkatu\nGizabanako bakoitzaren mugikortasuna aztertzeko, haien hortzetako esmalte eta dentinaren eta hezurren konposizio isotopikoak konparatu dituzte aztarnategi inguruko hainbat materialen konposizioekin. Izan ere, “hortzetako esmaltea, sortu bezain laster zigilatuta geratzen da, eta horrek gizabanakoaren sorlekuaren berri emango luke. Hezurren eta dentinaren konposizioa, berriz, aldatuz joaten da bizitzarekin batera; beraz, dietaz edo bizitokiz aldatzeak eragiten dituen desberdintasunak uzten dituzte agerian”, azaldu du geologoak. Mugikortasuna aztertzeko oxigeno- eta estrontzio-isotopoak erabiltzen dira: “Estrontzio-isotopoen konposizioak gizabanakoen jaioterriaren eskualde geologikoa islatzen du; oxigenoak, aldiz, eremu geografikoa mugatzen du”.\nDietari dagokionez, bestalde, gizabanakoek jandako elikagaien arabera aldatzen dira isotopoen erlazioak. Adibidez, “nitrogenoaren kasuan, maila trofikoan gora goazen neurrian, nitrogeno-isotopoen erlazioa aberastu egiten da: nitrogeno-isotopoen erlazioa aberatsagoa izateak adierazten du haragi gehiago jan duela gizabanako horrek; erlazioak baxuagoak direnean, berriz, pentsa dezakegu proteina gutxiko dieta eta begetarianoagoa izango zuela”, erantsi du. Halaber, aztarnategian aurkitu diren bestelako animalien hezurretan ere neurtzen dituzte karbono- eta nitrogeno-isotopoak, “jakiteko zein izan diren lekuko dietaren balioen oinarriak”.\nLaborategian lortzen dituzten analisien emaitzetatik “ondorioak ateratzen ditugu, baina ez dute esanahirik arkeologo edota antropologoek dituzten datuekin erlazionatzen ez badira”, dio Guedek. Izan ere, beste jakintza-alorretako ikertzaileek bestelako informazioa izaten dute, aztarnategian aurkitutako janari-, landare-, animalia-arrastoen, bitxien eta bestelako aztarnen araberakoa.\nHala, ikerketa honetatik ondorioztatu dutenez, “Erdi Aroko biztanleriaren mugikortasuna mugatua zen, gizabanako atzerritar gutxi aurkitu baititugu. Nahiz eta atzerritarren jatorri-eremuak zehaztea zaila izan den, isotopoen datuek iradokitzen dute ezin zitezkeela oso urrunekoak izan —zehaztu du—. Nolanahi ere, gaur egun ditugun datuekin ezin da gizabanako atzerritarren jatorria zein den zehaztu”. Paleodieta-ereduei dagokienez, “datuek adierazten dute Erdi Aroko landa-populazioek antzeko elikagaiak jaten zituztela: zerealak, barazkiak eta lekaleak, batez ere, eta animalia-proteina kantitate txikiak. Baina, halaber, agerian geratu da musulmanen artean sexu eta adinaren arabera elikagai desberdinak jaten zituztela. Horri esker antzemango litzateke dinamika sozial desberdinak zituztela kristauek eta musulmanek”, esanez amaitu du.\nIranzu Laura Guede Sagastizabal (Elorrio, 1989) geologoak UPV/EHUko Mineralogia eta Petrologia Sailean egindako doktore-tesiaren ardatza da ikerketa hau. Tesiaren izenburua 'Ipar Iberiar Penintsulako Erdi Aroko biztanleriaren paleodieta eta mugikortasunaren ikerketa geokimikoa' da, eta Maria Cruz Zuluaga eta Luis Angel Ortega UPV/EHUko irakasleen zuzendaritzapean egin du. Ikerketan, Università degli Studi di Parmako (Italia) Paola Iacumin irakaslearekin, Bizkaiko Arkeologi Museoko Iñaki García Caminorekin eta El Patiaz Kultura Elkartearekin lankidetzan aritu dira.\nInprimatu Jaten dugun tokiko ezaugarriak ditugu


Irekia Eusko Jaurlaritza - Gobierno Vasco :: Artolazabal: “Umeak hazteko eszedentziarako laguntzen bidez, gizonek haurren lehen urtean haiek hazten eman ahalko dute denbora”\nArtolazabal: “Umeak hazteko eszedentziarako…\nArtolazabal Sailburua Legebiltzarrean (EuskoLegebiltzarra-IosuTxabarri argazkiak) Iturria: Irekia\n11_10_2019___4_.jpg Iturria: Irekia\nLaster Eusko Jaurlaritzak onetsiko duen umeen hazkuntzarako eszedentziarako laguntzei buruzko dekretuaz jardun du Enpleguko eta Gizarte Politiketako sailburuak\n“Enpresa-mundua eta langileak ere sentsibilizatzen dira, hazkuntza gizonen eta emakumeen eginkizuna delako”\nVG 11 10 19\nBeatriz Artolazabal Enpleguko eta Gizarte Politiketako sailburuak esan du laster Eusko Jaurlaritzak onetsiko duen umeen hazkuntzarako eszedentziarako laguntzei buruzko dekretuaren helburua honako hau dela: “batetik, erantzunkidetasuna sustatzea eta gizonak haurren lehen urtean haiek zaintzen eta hazten denbora ematea garrantzitsua dela kontzientziatzea, eta, bestetik, enpresa-mundua eta langileak ere sentsibilizatzea, hazkuntza gizonen eta emakumeen eginkizuna delako”.\nEusko Legebiltzarraren osoko bilkuran egin duen agerraldian, Artolazabalek honako hau esan du: “seme-alaben zaintza partekaturako ordainpeko eszedentzia boluntarioak diruz lagunduko dira. Gaur egun, hazkuntza-lan guztia bikotekide bakarrak izaten du sarritan, eta egoera hori baztertzailea izan daiteke; orain beren lanbide-ibilbideetan emakumeek bakarrik jasaten dute eragina, ama izatearren”.\nBeatriz Artolazabalek honako hau azpimarratu du: “Eusko Jaurlaritza bizitzako lehen hilabeteetatik zaintzetan gizon gehiago inplikatzea sustatzen ari da, orain arte ama eta haurren artean bakarrik sortzen ziren loturak sortzeko. Horrela, jauzi kualitatibo garrantzitsua eta aitzindaria ematen dugu kontziliazioa sustatzeko; izan ere, lehen aldiz, neurri zehatz batzuen inguruko eztabaida hori planteatzen da. Aurretik sekula ez da aukera hori planteatu, eta Eusko Jaurlaritza aurrerapauso hori ematen ari da, inbertsio handiarekin. Bide horri ekin dion lehen gobernua gara, Europako iparraldeko esperientzietan oinarrituta”.\n“Dagoeneko, nire ustez funtsezkoa dena lortzen ari gara: gizartea sentsibilizatzea, kultura berria sortzea eta berdintasunaren eta kontziliazioaren aldeko ohiturak aldatzea. Ez gara ari aitek bakarrik har ditzaketen 16 asteko baimenak arautzen, izan ere, baimen horiek Gizarte Segurantzak baino ezin ditu arautu: haurdun geratzen ez diren bizikideei gaur egun Gizarte Segurantzak guraso-baimenetarako ezarrita dituen asteei beste 8 aste gehiagoko laguntza osagarria ematen ari gatzaizkie”, esan du Artolazabalek.\nArtolazabalek, Eusko Legebiltzarrean, honako hau azaldu du: “dekretu berritzaileak, urtean, 25 milioi euro inguruko kostua izango du. Urrats garrantzitsua da bide zuzenean, baina ez da ez bakarra ez azkena izango. Dekretuaren zirriborroan ezarri diren eskakizunak zehazteko, sustapenerako ezarri ditugun helburuak aintzat hartu dira. Bikoteak haurra zaintzeko etxeko enplegatua badu horrek dakarren mugari buruz iritsi zaizkigun alegazioak aztertu ditugu, eta baldintza hori ezabatu egin dugu, ezinezkoa baita jakitea etxeko enplegatu horren eginkizuna zein den. Horrela, bada, familia onuradun gehiago izatea nahi dugu”.\n“Helburua, batik bat, gizonak haurren zaintzan eta hazkuntzan inplikatzearen garrantziaz sentsibilizatzea da. Umea ordainpeko borondatezko eszedentzian haurtzaindegira bidaltzen bada, ez dira lotura horiek sortzen gizonen eta haurren artean; lotura horiek zaintzak baino ez ditu sustatzen”, esan du Artolazabal sailburuak.\nBeatriz Artolazabalek honako hau esan du: “horrela, aurrerapausoa ematen dugu haur jaioberrien zaintzan erantzunkidetasuna sustatzeko, eta beste urrats bat gehiago ematen dugu gizon eta emakumeen berdintasunean; horrela, gizonek ere haurren lehen hilabeteetan haiek zaintzean lotura oso bereziak sortzea sustatzen da. Helburua ez da baimen bat edo ordaindutako oporraldiak ematea. Ez gara Gizarte Segurantza. Ordaindutako borondatezko eszedentzia aitzindaria sustatzen dugu, gaur egun Gizarte Segurantzak ematen dituen baimenak beste zortzi astez osatzeko”.\nBeatriz Artolazabal´ek Eusko Jaurlaritzaren ekimen aitzindaria komentatu du RNEn, haurtxoak hazteko 16 asteko eszedentziak babestuz\nGobernuak urtero aintzatespena egingo die Euskadiko Administrazio Orokorrean erretiroa hartzen duten langile guztiei (Gobernu Bilera 2019-10-29)


PPT - Berriozarko Udalaren Hizkuntz Politika 2007-2012 Xabier Lasa-Olaia Goñi, 2012/03/23 PowerPoint Presentation - ID:4544003\nBerriozarko Udalaren Hizkuntz Politika 2007-2012 Xabier Lasa-Olaia Goñi, 2012/03/23PowerPoint Presentation\nBerriozarko Udalaren Hizkuntz Politika 2007-2012 Xabier Lasa-Olaia Goñi, 2012/03/23\n<iframe src="https://www.slideserve.com/embed/4544003" width="600" height="485" frameborder="0" marginwidth="0" marginheight="0" scrolling="no" style="border:1px solid #CCC;border-width:1px 1px 0;margin-bottom:5px" allowfullscreen webkitallowfullscreen mozallowfullscreen> </iframe>\nBerriozarko Udalaren Hizkuntz Politika 2007-2012 Xabier Lasa-Olaia Goñi, 2012/03/23. www.udaltop.com. Berriozar. Gaztelania hizkuntza nagusia XVIII. mendetik. XI. mendeko agiri batean aipatua lehenengo aldiz. 1. 1970-1990: hazkunde demografiko desorekatua. 1970: 300 biztanle.\nBerriozarko Udalaren Hizkuntz Politika 2007-2012\nXabier Lasa-Olaia Goñi, 2012/03/23\nGaztelania hizkuntza nagusia XVIII. mendetik.\nXI. mendeko agiri batean aipatua lehenengo aldiz.\n1970-1990: hazkunde demografiko desorekatua.\nArgazkia: Patxi Pitillas\n2012: 9.100 biztanle\nAzken hamarkadan bigarren immigrazioaldia: etorkinak populazioaren % 18.\nJarrerak. populazioaren % 18\nBestetik, erabilera politikoa: euskara kanpotik etorritakoen kontrako eraso-tresnatzat aurkeztua.\nBatetik, jatorrizko kulturari eta hizkuntzari eusteko nahi zabala.\nEuskararen ezagutza: populazioaren % 18\n2001eko zentsua(2 urtetik gorakoak)\n%11 elebidun(euskaraz ongi mintzatzeko gaitasuna)\n%20 elebidun(euskaraz ongi mintzatzeko gaitasuna)\n2001eko zentsua(6-15 urtekoak)\n%14 elebidun(euskaraz ongi mintzatzeko gaitasuna)\n2012eko kalkulua(2 urtetik gorakoak)\nEgoera Legala populazioaren % 18\nBereizketa antinaturala lur-eremuka\nZehaztasun falta aplikazioan\nEz du baliabiderik ezartzen\nUdal Ordenantza: Udalaren ahalegina legearen zehaztasun falta gainditzeko.\nOharra: Udalak mugatuta daude eskuduntzei eta baliabide ekonomikoei dagokienez.\n2000-2007 aldia: euskararen normalizazioa eragozteko estrategia:\nOspe publikoa kentzea.\nD ereduaren arrakasta gelditzea\nEuskara zeharkako gaia izateari uko egitea: hizkuntza paisaian, hezkuntza eta kulturan mugatzea.\nHizkuntza Eskakizunak: administrazioan sartzeko eskubidea euskara erabiltzeko eskubidearen aurretik.\n2002-09-20: “Bertako kaleetan erabilitako toponimoak erdaratu nahi ditu Berriozarko Udalak.”\n2007-2012: norabide aldaketa (I): estrategia:\nEuskararen ospe publikoa areagotzeko jarduerak\nEuskara derrigorrezko baldintza lanpostuen %44 (gainerakoetan meritua).\nEuskara baldintza Kontratazio Agirietan:\nEuskara eskubide soziala: euskararen erabilera baldintza gisa.\nKlausula Sozialen inguruan garatutako irizpide eta argudioak erabili.\n2007-2012: norabide aldaketa (II): estrategia:\nElkarteek dirulaguntzak jasotzeko baldintza.\nEskaintza ‘ohiko’ esparruetatik eta adin-tarteetatik atera:\nIngurumen arloko jarduerak (Hirigintzarekin lotuak)\nMusika Eskolako euskarazko lerroa\nSendotu beharreko estrategiak + Erronkak: estrategia:\nZeharkakotasun printzipioaren aplikazioan sakondu, kultura eta hezkuntza sailetatik harago eramateko.\nKuotak udalerriko komunikabideetan, dirulaguntza jasotzeko edo kudeaketa eskuratzeko.\n‘Axolagabeak’ aldeko jarrera batera erakarri.\nEtorkinak euskararen munduan integratu.\nUdal ordenantzen eguneratu.\nFinantziazio egokia bermatu.\nUdaletako Euskara-Zerbitzuen IV. Topaketak estrategia:T_ (+34) 943 376 716 · F_ (+34) 943 372 772info@udaltop.com · www.udaltop.com


Erretxina termoplastiko eta termoegonkorrak formulatzeko eta gehitzeko zelula\nKonpositeak fabrikatzeko zelula, zuntz jarraituko errefortzuarekin.\nKonpositeak RTM, CRTM, infusio, konpresio eta mikrouhin-labe bitartez moldeatzeko zelula.\nSMC-ren eta aurretik inpregnatutako konposite termoegonkorren eta termoplastikoen fabrikazio ekipoa.\nSubstratu malguak estaltzeko instalazio pilotua eta pintatzeko labea.


Marius Jacob - Wikipedia, entziklopedia askea.\nMarius Jacob, 1905ean atxilotu zuteneko argazkia Irudi gehiago\nMarseilla, 1879ko irailaren 29a\nReuilly, 1954ko abuztuaren 28a (74 urte)\nrobber (en) , anarkista, marinela eta tipografoa\nAlexandre Marius Jacob, gaztetan Alexander Jacob bezala eta gero Marius Jacob bezala ere ezaguna (Marseilla, 1879ko irailaren 29a - Reuilly, 1954ko abuztuaren 28a) anarkista ilegalista frantsesa izan zen.\n1 Jatorria eta gaztaroa\n2 Jarduera anarkistak\n3 Kartzela eta askatasunera itzultzea\nJatorria eta gaztaroa[aldatu | aldatu iturburu kodea]\nAlsaziar jatorrikoa, Marius Jacob Marseillako Portu Zaharreko auzoan jaio zen 1879ko irailaren 29an proletarioen ingurunean. Aitak alemaniar bihurtu berri eskualdetik ihes egin zuen eta Messageries maritimes-en sukaldari lanetan aritu zen, eta gero okin gisa. Garai hartan, Marsella azkar ari zen hazten, ezaguna eta oso kosmopolita zen hiria zen, baita gatazka sozial bortitzak zituen hiria ere. Gurasoak bi logelako apartamentu batean ezarri ziren, urik edo argirik gabe, Jobin kalean, Belle de Mai auzoan. Okinak bere seme bakarra itsaso zabaleko ametsak kontatuz entretenitzen zuen. Haurtzaro lasai eta zoriontsua ukan zuen Marius Jacobek eta Jules Verneren irakurle amorratua omen zen. Jacob hamabi urterekin erroldatu zen (ikasketen ziurtagiria lortu bezain laster), mutiko edo txo gisa eta lemazain laguntzaile aritu zen Sydneyra zeraman bidaia batean, baina desertatu egin zuen bidaia hartan bertan. Gutxienez zortzi ontzitan egindako zerbitzuan, ongi ezagutu zituen ontzietako (eta, oro har, gizarteko) goiko klaseak (aberatsak eta ofizialak) eta behe klaseak (marinel arruntak, kondenatuak, baita sotoetan garraiatutako esklaboak ere). Amiensen epaiketan esan zuenez:\n« Ikusi dut mundua; ez da ederra. »\nPiraterian epe laburrez aritu zen, baina jarraitzeari uko egin zion krudelegia zela iritzi baitzion (tripulazioen sarraskiengatik), eta kabotaje saiakerak egin ondoren, 1897an Marseillara itzuli zen eta behin betiko utzi zuen itsasoko bizimodua. Sukarrak izan ziren itsasontziak uzteko arrazoi nagusia. Hala ere, ozeanografian trebatzen hasi zen itsas kapitain izateko itxaropenarekin. Tipografia ikastuna, zirkulu anarkistetara joaten hasi zen eta Rose ezagutu zuen bertan, zeinekin bizitzea erabaki baitzuen. Élisée Reclus, Pierre Kropotkin eta Malatesta anarkisten lanak irakurriz, aktibista aktibo eta gogotsu bihurtu zen.\nMende amaierako parlamentari sozialistak langile klaseko libertarioen aurka zeuden, askotan bortizki. Batetik, lehenak legalistak ziren eta hauteskundeen bidez boterea lortzen saiatzen ziren, baina anarkistek uste zuten justizia soziala ez zela eztabaidagarria eta indarrez hartzen dela; inola ere ez boteredun klasearekin itunak eginez. Belle Époque garaiko Europan, Parisko komunaren errepresioaren ondoren, matxinatuek ekintza bortitzetara jotzen zuten justiziaren bila, erregeak, politikariak, soldaduak, poliziak, tiranoak eta magistratuak munduko ia edozein lekutan hiltzeko. Dozenaka ekintzaile anarkista atxilotu zituzten eta hainbat gillotinatu edo urkatu zituzten. Estatuen indarrek libertarioak ehizatzen zituzten eta asko, Ravachol bezala, burua moztera kondenatzen zituzten. Hala ere, eta bortizkeria gorabehera, jende xeheak anarkista haien ekintzak txalotu ohi zituen.\nLehergailuen eta lapurreta txiki batzuen kasuagatik, Jacobek sei hilabeteko kartzela zigorra jaso zuen eta poliziaren artxiboetan sartu zen. Horrek bere integrazioa oso zaila egin zuen: Jacobek lana aurkitzen zuen bakoitzean, poliziek Jacob kaleratzera behartzen baitzuten Nagusia. Orduan aukeratuko zuen "ilegalismo bakezalea". Anarkismoaren teoriaren jarraitzailea izateari utzi gabe, ondasunak banaka berreskuratzearen alde jo zuen. Hots, lehergailuen estrategia alde batera utzi eta lapur bihurtu zen.\n1899ko martxoaren 31n, kide batzuekin polizia mozorrotu eta komisionario bati 400.000 franko ebatsi zizkioten, Marseillako Mont-de-Piétén. Kasua egunkarietan agertu zen eta algara iturri izan zen Frantzian.\nJarduera anarkistak[aldatu | aldatu iturburu kodea]\n"Lapur ausartak", Le Petit Journal, 1901eko urriaren 27a.\nMarius Jacob Toulonen atxilotu zuten 1899ko uztailaren 3an. Bost urteko kartzela zigorra ekiditeko, zoro itxurak egin zituen: jesulagunek eraso egiten zioten haluzinazioak dituela adierazi zuen. Erietxean sartu zuten baina 1900eko apirilaren 19an Aix-en-Provence asiloko erizain baten laguntzaz ihes egin zuen, eta Sète-n errefuxiatu zen. Georges Sorel anarkistarekin batera Montpellier-eko République kaleko 18. zenbakian kokatu zen, eta Rouse Roux neskalagunaren izena hartu zuen burdindegia kudeatzen hasi zen. Horrela, susmorik erakarri gabe, sarrailen mekanismoak aztertzeko eta hauk irekitzen trebatzeko baliabideak bildu zituen, eta lan horretan aditu bihurtu zen (bizitza guztian zehar hainbat arlo aztertu zituen bere kabuz, askotan aditu bihurtu arte). Garai hartan antolatu zuen bere taldea, Travalleurs de la Nuit izenekoa ("Gaueko langileak"). Honako oinarriak zituen: Lehenik, kosta ahala kosta odola isurtzea ekiditea, haien bizitza eta askatasuna babesteko ez bazen, eta kasu horretan poliziak soilik erasotzea. Bigarrenik, bidegabeko gizartearen defendatzaileei soilik ebastea (enpresariak, epaileak, soldaduak, elizgizonak), eta sekula ez lanbide baliagarrietan aritzen zirenei (arkitektoak, medikuak, artistak, irakasleak, etab.). Lapurtutako diruaren ehuneko bat kausa anarkistari eta premia duten kideei ematen zitzaien, eta horrek, jakina, hainbat arazo sortu zizkien. Anarkista idealistekin lan egitea saihesten zuten (taldekideen ustez, anarkista haiek erreakzionarioegiak omen ziren, eta ez oso pragmatikoak) eta klase apaleko jendearekin elkartzen ziren.\nGaueko Langileen Bandako kideak eta burua. Marie Jacob, Rose Roux, Boyer, Elme eta Alexandre Marius Jacob-en erretratu antropometrikoak (1903).\nMarius Jacobek asmamen handia erakutsi zuen legez kanpoko jarduera haietan. Esaterako, lapurtzeko asmoa duen jendea etxean zegoen ikusteko, paper zatiak itsasten zituen ateetan eta biharamunean itzultzen zen erori ziren ikustera. Ezkutuko nortasunak, mozorroak eta izenorde ugari erabiltzen zituen. Lapurreta metodo ezagunenetako batean aterkia erabiltzen zuen erreminta gisa .\nUmoretsua zen, haren txartel ugaritan Atila izenaz sinatzen baitzuen, batzuetan honakoa gehituz: "Lapurren Jainko, atzeman itzazu besteei lapurretan egin dietenen lapurrak" (Rouen, Saint-Sever eliza, 1901eko otsailaren 14a). Dotorezia ere ageri zuen, honako pasartean ikusten denez: Julien Viaud fragata kapitainari lapurreta egiteko asmoz etxe batean sartu zen, baina etxearen jabea Pierre Loti zela ohartu zen, idazlea. Lapurreta egin ordez, honakoa zioen ohar bat utzi zuen: "Zure etxean akatsen batengatik sartu naiz, baina ezin izan diot ezer hartu bere lumaren bidez bizi denari. Lan guztiek merezi dute soldata. Atila. - PS: Hamar franko uzten ditut, hautsitako lehioa konpontzeko". Euskal Herriari estimu handia zion Pierre Lotik. Lotiren eleberriak urrutiko herrialde eta lurraldeei buruzkoa izan ziren, baina Ramuntcho (euskaraz Erramuntxo) eleberriarekin ohitura horrekin apurtu zuen. Bertan, Ipar Euskal Herriko ohitura eta usadioen goraipamena egiten zuen.\nGaueko Langile Bandako kideak. Jules Clarenson eta Felix Bour-en erretratu antropometrikoak (1903).\nKalkuluen arabera, bi eta lau laguneko taldeekin, 1900 eta 1903 urteen artean 150-500 lapurreta artean egin zituen Parisen, probintzietan ("Deszentralizazioa egiten ari nintzen"), eta baita atzerrian ere (Espainian Saint Jacquesen urrezko estatua lapurtzeko asmoa zuen Konpostelan, Italian, Belgikan eta Magreben ere ikusi zuten). Lapurretaren praktika sistematikoa eta antolatua garatu zuen, artisau jarduera izatetik maila industrialera eraman zuelarik. Amiens auzitegiko presidenteari azaldu zion "kapitalaren mugimendua" bideratzen zuela. Horrez gain, birziklatze sistema bat garatzen aritu zen hainbat metalurgiarekin batera. Eta batez ere, lapurreta arma politiko bihurtu zuen. Bizitzeko behar zuena baizik ez zuen gordetzen, bazkari arruntak egiten zituen eta lapurreten soberakinak prentsa libertarioari eta mugimendu anarkistei bideratzen zizkien. Baina antolatzaile ona bazen ere, lider kaskarra zen, horretarako boterearekiko gustua falta omen zitzaion eta.\n1903ko apirilaren 21an Abbevillen burutu nahi zuten operazio bat gaizki atera zen: polizia bat hil eta beste bat zauritu ondoren ihes egin behar izan zuten Jacob eta bere bi kidek. Hala ere, atzeman eta aprilaren 22an atxilotu zituzten. Banda desegin zen eta Amiensen epaitu zituzten, 156 lapurretagatik. Jendearen protestak eta epaiketaren oihartzuna tarteko, Jacobek haren ideiak adierazteko erabili zuen epaiketa, hitzartze suharrak eta salaketa soziala eginez. Heriotzarik ezin izan zioten leporatu, eta gillotinan hiltzetik libratu zen.\nKartzela eta askatasunera itzultzea[aldatu | aldatu iturburu kodea]\nZigor kolonian bizi itxaropena bost urtekoa zen eta presoak ia inoiz ez ziren bertatik itzultzen "bikoizketa" zela eta (presoak bost-zazpi urteko behartutako lanetara kondenatzen zituztenean, zigor hau amaituta, urte kopuru bera egon behar ziren Guyanan, eta zazpi urte baino gehiago kondenatzen bazituzten, betiko geratu behar ziren bertan). Hala ere, Jacobek gutun-trukea mantendu zuen bere ama Marie-rekin, kodeturik. Deportatu gehienek ez bezala, uko egin zien edanari, jokoari edo harreman sexualei. Hemezortzi aldiz saiatu zen ihes egiten, eta gogoa ez endekatzeko eta bere buruari zein kideei laguntzeko, zuzenbidea ikasi zuen. Osasuna eta indarra, hala ere, nabarmen apaldu zitzaizkion garai hartan. Aldiz, gogotik irakurri zuen. Albert Londresekin luze hitz egin zuen eta Louis Rousseau dokoreari kartzelako izugarrikeriak salatzen lagundu zion.\nHainbat metodoren bidez saiatu zen ihes egiten: sardina lata batean ezkutaturik errebolber bat eskuratu zuen, zaintzaileei armak ebasten saiatu zen, etxola bat desegin eta baltsa bat eraikitzeko lanak ere hartu zituen, itxurazko heriotza eragiten zuten botikak hartu zituen hildakotzat jo zezaten... Guztira, preso egon zen 18 urteetatik 11 urte pasa zituen ziegan.\nFrantziara itzuli zen Albert Londresek abiatutako zigor koloniaren aurkako kanpainaren ostean, azkenean 1927an askatu baitzuten. Askatasuna lortu zuelarik, Printemps dendetan lan egin zuen eta gero Loira ibarreko eta Touraineko merkatari ibiltari bihurtu zen. Reuillyra jo zuen ondoren, bere amarekin eta garai hartan bizikide zuen Pauletterekin (Jacoben aurreko harremana, Rose, Jacob Cayennen zen bitartean hil zen).\n1929an Louis Lecoinek zuzendutako Le Libertaire egunkariaren bulegoetan aurkeztu zuen bere burua Jacobek. Bi gizonek antza zuten eta lagun bihurtu ziren. Jacobek bere jardueren mozkinak propagandan inbertitzen zituen. Kontzientzia-eragozleen aldeko eta Sacco eta Vanzettiren defentsarako borrokaren ostean, libertarioek beren laguntza eman zuten Espainiak agindutako Durrutiren estradizioa ekiditeko (heriotza zigorra ezarria baitzioten).\n1936an Bartzelonara joan zen, antza denez Espainiako Lan Konfederazio Nazionalerako (CNT) baliagarria izateko asmoz, baina itxaropenik ez zuela konturatuta, Frantziako erdialdeko merkatuetara itzuli zen eta 1939an Reuillyn etxe bat erosi zuen, "Inoiz ezer gertatzen ez den herrialdean" . Han ezkondu zen 1939an. Badirudi oroitzapen ona utzi ziela herriko biztanleei: bere etxea eta bere hilobia bisiten helmugetako bat dira herrian. 2004ko urrian, kale batek haren izena hartu zuen.\nNazien okupazio garaian erresistentziarekin bat egin ez bazuen ere (sare anarkista gutxi zegoen, nahiz eta askapen mugimenduan libertario batzuek, batez ere espainiarrek, parte hartu zuten), alderdikideek bazekiten Jacoben etxean aterpea aurki zezaketela. Bere ama (1941an) eta emaztea (1947an, minbiziagatik) hil ondoren, lagunez inguratuta zahartu zen (Pierre-Valentin Berthier idazle anarkista eta bere emaztea, Jean Maitron langile mugimenduaren hiztegi biografikoa idazkiaren egilea, R. Treno, Canard enchaîné- ko zuzendaria, eta beste hainbat). Kemenik ez zuen sekula galdu, eta haren balore, iritzi eta askatasunari eutsi zien, baita probokaziotzat hartzein zituenei erantzun ere (bere txakurraren gaineko zerga ordaindu behar zuela adierazi ziotenean, hautesle txartela eskatu zuen Jacobek zakurrarentzat, "... inoiz ez baitu gezurrik esan, inoiz ez baita mozkortu. Zuetako batek ere ezin du gauza bera esan").\n1953an, irakasle gazte pare bat ezagutu zuen, Robert eta Josette. Bi gizonen arteko adiskidetasun sakona sortu zen orduan, baina Josetterekiko sentitzen zuen maitasunak gogor astindu zuen Jacob.\n1954ko abuztuaren 28an komunako bederatzi haur pobrerentzako askaria antolatu zuen. Gero, autoz etxera eraman zituen haurrak. Bertan bere burua pozoitu zuen; morfina injekzio bat ezarri zion bere buruari eta beste horrenbeste egin zuen Negro zakur zaharrarekin. Ondoren, ikatz sutegia piztu, kearen bidea moztu eta azken agur gisako hitzak idatzi zituen: "[…] oihalak, garbitu eta lehortu ditut baina ez ditut lisatu. Nagia daukat. Barkatu. Bi litro ardo gorri aurkituko dituzue ogitegiaren ondoan. Osasuna zuei."\nReuillyko (Indre) hilerrian lurperatuta dago.\nTravailleurs de la nuit, Paris, L'Insomniaque, 1999, 157 orr. (ISBN 2-908744-50-3).\nExtermination à la française: lettres de prison et du bagne à sa mère, Paris, L'Insomniaque, 2000, 158 orr. (ISBN 2-908744-36-8).\nÉcrits, Paris, L'Insomniaque, 2004, 846 p. (ISBN 2-908744-67-8).\nSouvenirs d’un révolté.\nPourquoi j’ai cambriolé, Germinal, 1905ko martxoa.\n↑ Thomazeau, François. (2013). Marseille, une biographie. Stock, 133 or...\n↑ a b (Frantsesez) Alexandre Marius Jacob : honnête travailleur « Voleur et Anarchiste ». .\n↑ Matz; Chemineau, Lèonard; Montorio, Begoña. (2021). Jacob gaueko langilea. Txalaparta ISBN 978-84-1706575-4..\nMatz; Chemineau, Lèonard; Montorio, Begoña. (2021). Jacob gaueko langilea. Txalaparta ISBN 978-84-1706575-4..\nAndré Mahé (Alain Sergent ezizenarekin), Un anarchiste de la Belle Époque: Alexandre Jacob, Paris, Le Seuil, coll. "les 400 coups», 1950, 207 orr. Berrargitaratzea: Un anarchiste de la Belle Époque: Alexandre Marius Jacob, Saint-Georges d'Oléron, Les Éditions libertaires, 2005, 185 orr.,ISBN 2-914980-17-5 .\nBernard Thomas, Jacob, Alexandre Marius, dit Escande, dit Attila, dit Georges, dit Bonnet, dit Féran, dit Trompe la Mort, dit le Voleur, Paris, Claude Tchou, 1970, 375 orr. Berrargitaratzea: Les Vies d'Alexandre Jacob (1879-1954), mousse, voleur, anarchiste, bagnard…, Paris, Fayard-Mazarine, 1998, 365 orr., ISBN 2-86374-293-0 .\nWilliam Caruchet, Marius Jacob l'anarchiste cambrioleur, Paris, Séguier, 1993, 337 orr., ISBN 2-84049-009-9,. Berrargitaratzea: Paris, Nouvelles Éditions Séguier, 2003.\n(Italieraz) Diego Farina, Alexandre Marius Jacob, La vera storia di Arsene Lupin, Bevivino, 2005,ISBN 88-88764-54-2 .\nAnne Steiner, Les en dehors, anarchistes, illégalistes de la belle époque, L'Échappée, 2019.\nJean-Marc Delpech, Alexandre Jacob, l'honnête cambrioleur: portrait d'un anarchiste (1879-1945), Lyon, Libertarioen sorkuntza tailerra, ( ISBN 978-2-35104-022-5).\nJean-Marc Delpech, Voleur et anarchiste: Alexandre Marius Jacob, Paris, Nada (ISBN 979-10-92457-08-7)\nJean-Marc Delpech, Parcours et receaux d'un anarchiste: Alexandre Marius Jacob, 1879-1945. 2006\nOrriaren azken aldaketa: 18 abendua 2021, 19:49.


SAN MARTZIAL ALARDEAK WEBGUNE BERRIA AURKEZTEN DU – Irungo Alardea | Alarde de Irun\nMaiatzaren 4tik aurrera, www.irungoalardea.com berritzen da Alardearen informazio guztiarekin eta diseinu berritzaile eta erakargarriarekin\nWebgunea konpainia eta unitate guztien eskutik garatu da eta denborarekin osatuko den proiektuaren abiapuntua izan nahi du\nSan Martzial Alardeak webgune berria dauka, atari berri honetan aurreko webgunean ematen zen informazioa osatzen eta ordenatzen da eta diseinu askoz modernoagoarekin zabalpena ematen zaio. Gaurtik aurrera, www.irungoalardea.com-ek gure Alardearekin lotura duen informazioa jakin nahi duten pertsona guztientzat bilgunea izan nahi du eta sortzen diren azken albisteekin etengabe eguneratua egongo da.\nKomunikazio lan taldearen arduradunak, Iñaki Goikoetxeak, azaldu du zenbait hilabete eman dituztela “webgune berria prestatzen eta ahal izan den osatuena egiten” saiatu direla, “Alardean parte hartzen duten konpainia eta unitateekin batera”. Iban Vaquerok eta Miguel Marfullek webgune berria modu boluntarioan garatu dute Alardearen komunikazio lan taldearekin batera, bi bertsioetan aurkezten da (gaztelaniaz eta euskaraz) eta denborarekin borobilduko den abiapuntu izateko asmoa dauka: “Argi dugu bertan dagoen informazio osatu daitekeela eta egongo direla zuzendu behar diren xehetasunak, horregatik webgunean sartzen diren pertsona guztiei euren ekarpenak egitera gonbitea luzatzen diegu, hobetzen jarraitzeko”, zehaztu du Goikoetxeak.\nBeltza, zuria eta gorria nagusi dira webgunean, eta atal nagusi hauek ditu:\nHome edo orri nagusia: webgunean ongi etorria ematen duen lehen pantaila oso bisuala da eta gure Alardearen irudiak erakusten ditu. Informazioari dagokionez, gai nagusiekin hainbat lauki ikus daiteke, azken albisteak, agenda eta laster bidaltzen hasiko den newsletter edo albiste buletinean izena emateko aukera; gainera, beste atal batzuk ere badaude prentsa akreditazioak eskatzeko, eskerrak emateko eta sare sozialen estekekin.\nAlardea: sail honetan Alardea nolakoa den azaltzen da, besteak beste, atal hauekin: historia, Agintarien Batzordea eta Alardearen Batzordea, kantinerak, Ordenantza, Remington eskopeta, Botoa edo Konpainiak. Azken honen gainean, azpimarratu behar da konpainia bakoitzeko berritua dagoen profil bat sortu dela, konpainiaren informazioarekin eta azken kantinera eta mandoen argazkiekin, baita webgunea eta sare sozialetako estekekin ere, baliabide hauek erabiltzen dituztenean.\nBerriak: atal honetan igo diren azken albisteak biltzen dira, kronologikoki ordenatuta.\nAlardea kulturarekin: Alardea eta kultura elkartzen dituzten ekintzak azaltzen dira, Alardealdia, Lastargidunak edota Quique Escalante Memoriala.\nMultimedia: atal honetan nagusiki ekainaren 30a laburbiltzen duten argazki galeria batzuk erakusten dira eta Alardearekin lotura duten beste jarduerenak.\nWebgune berri honekin San Martzial Alardeak komunikazio modernoaren aldeko apustua egiten darrai, iaz abian jarri ziren sare sozialei elementu berri bat gehituz. Facebook, Twitter eta Instagram orriek @IrungoAlardea izenarekin eta Youtube kanalak jarraitzaile kopuru mordoa dute 2017ko martxoan sortu zirenetik eta hemendik aurrera lotura zuzena izango dute webgunean argitaratzen diren edukiekin.\nHurrengo asteetan komunikazio hurbilagoa egiten jarraitzeko xedearekin beste ekimenaren bat aurkeztuko da.


Maiatzaren 7an egin zuten MEFSST (Musika Errebolta Feminista) jaialdia Zarauzko Putzuzulo gaztetxean, laugarren aldiz. Antolatzaile-taldeko Miren Aranguren eta Gurutze Ostolazarekin bildu ginen jaialdiaren ataritan, eta ondorio argi bat atera: XXI. mendean, punkak feminista behar du izan, punka izango bada.\nIturria: Danele Sarriugarte Mochales- Argia\nAurrez ere aipatzen omen zuten, tartean-tartean, kontzerturen batean edo bestean topo egiten zutenean, baina hiru sugarrek piztu zuten zerbait egiteko ahalegin espontaneoa, Miren Arangurenen arabera: lehenik, garaitsuan estreinatu zela Zuloak dokumentala, emakumeez eta musikaz ari, eta ez zirela lan horretan islatzen zenarekin identifikatu; bigarren, Putzuzulo gaztetxean bertan, bertsio-gau batean, emakume pila batek parte hartu zuela; hirugarren, Pottors ta Klito sortu zela –musika-talde horretako gitarra-jolea da Gurutze Ostolaza–, ingurukoak ere ahaldunduz.\nBorroka eta gozamena, tokian toki\nBesteak beste, plazer hutsa delako ere antolatzen dute MEFSST. Arangurenen hitzetan, lehenengo jaialdian, gustuko zerbait egitea zuten helburu. Ostolaza: “Klabea da hori. MEFSSTek lana dakar, baina sekulako plazera ere bai. Kontzertuak antolatu izan ditugunean ere, garrantzia eman diegu gure nahiei. Askotan, antolatzen zabiltzanean, ez duzu kontzertua ikusten, eta igual izugarri gustatzen zaizu talde hori. Sekulako lana egin, eta gozamenik ez. Gure kasuan, adibidez, norbaitek talde bat ikusi nahi badu, bada, besteok egiten ditugu txandak, edo behar den moduan moldatzen gara”.\nLehenengo MEFSST jaialdiak izugarrizko arrakasta izan zuen. Ia 100 lagun bildu ziren mahai-ingurua aditzera. Ostolaza: “Putzuzuloko aulki guztiak erabili genituen, eta ez dira gutxi!”. Horren ondoren, gauza asko ekarri zituzten argitara. Arangurenen esanetan: “Taularatzeaz hasi ginen hizketan, oholtza gainekoaz, baina gero konturatu ginen horren bueltan gauza pila bat zeudela landu beharrekoak. Hori dela eta hurrengo edizioetan, adibidez, soinu-teknikari ikastaroak antolatu genituen, eta aurten DJ tailerra. Horrez gainera, konturatu ginen ezin genuela emakumeez bakarrik hitz egin, beste gorputz eta ahots batzuei buruz baizik”.\nTokian aritzea izan dute beti jomuga. Ostolaza: “Gure eskura eta gure ezagutzara iristen diren lekuetan eragin nahi izan dugu, eta beste norbait animatzen bada gu prest gaude, jendeak nahi izatera, laguntza eskaintzeko, baina ez daukagu inongo asmorik ez predikuka ibiltzeko, ezta nekatzeko ere”.\nGainera, Bilgune Feministako kideak ziren antolatzaileetako asko, eta ez zuten, antolakunde horretan bezala, ikuspegi nazionaletik aritu nahi. Aranguren: “Punk-hardcorea da guk Putzuzulon gertuen bizi dugun musika-eremua, eta eremu hori oso politizatuta dago, baina juxtu feminismoa ez da oso modu kontzientean hartu, anti-espezismoa eta autogestioa hartu diren bezala. Erronka da, rockean ere, orokorrean. Euskal Herrian rockak sekulako eragina dauka eta, zentzu horretan, iruditzen zait gogoeta zabaldu beharko litzatekeela, baina ez dut uste soluzioa denik zerbait nazionala sortzea, baizik eta hausnarketa hauek zabaltzen joatea, tokian toki”.\nNorberak nahi duena, norberak borrokatu behar\nAfizio-mailako musika taldeez ari garela eta, argi dio Ostolazak: “Emakumeoi ziria sartu digute, eta utzi egin diegu ziria sartzen, gainera. Etxean geunden, etxetik atera egin behar zen, garaipen bat izan zen, eta emakumeek beren dirua edukitzea sekulako pausoa izan da, baina etxekoak egiten jarraitu dugu, kalekoak egiten jarraitu dugu... Ez daukagu aisialdirik”. Eta lehentasunik ere ez diogu ematen. Aranguren: “Onena izan behar duzu, gainera. Ez dugu espero gizon batek izugarri berezi kantatu behar duenik, hura entzun eta disfrutatzeko. Emakumeon kasuan, aldiz, kantatzen duzu Aiora Renteriak bezala, edo...”.\nBiek ala biek uste dute ukabil-kolpea eman behar dugula mahai gainean. Aranguren: “Pribilegioen inguruan beti esaten dugun moduan: ez dizute ezer emango, zuk zeuk hartu behar duzu”.\nEspazio erosoetan aiseago arnasten da\nEta MEFSSTeko kideek hartu dute zerbait, ezin uka. Jaialdiaz hitz egiten hasita, ilusioa, poza eta maitasuna dira nagusi. Zergatik ote den hain berezia, horra galdera. Aranguren: “Zaintzari sekulako garrantzia ematen zaio. Iaz, adibidez, talde bat etorri zen eta neska bati paniko eszenikoa sartu zitzaion. Oso gaizki pasatu zuen eta igual beste leku batean sekulako presioa igarriko zuen; guk, ordea, esan genion lasai asko ez jotzeko, ez zela ezer gertatzen. Segurtasun-espazio izugarri bat da, badakizu egun horretan ez zaizula ezer txarrik gertatuko, eta hori asko da”.\nAsko da, bai. Ostolaza: “Iaz, Resurrection Fest-en, dantzan ari nintzela, ikaragarri ondo pasatzen, eraso egin zidaten. Erantzun egin nion tipoari, eta denek ikusi zuten gertatutakoa, baina zuk uste duzu norbaitek zerbait esan zuela? Jakina, Resurrection Fest, gero, sekulakoa da: umeentzako eta familientzako txokoak dauzka... Baina hori gertatu zen, egunez, eta denak isilik”.\nBeste eremu batzuetan sor ote daitekeen MEFSSTeko segurtasun bera, horra zalantza. Aranguren: “Zein dagoen antolatzen, zein dagoen soinua jartzen... Emakumeak baldin badaude eremu horietan guztietan, berme handiagoak daude. Eta, oholtza gainean, gizon-eredu oso zehatz bat bakarrik ikusi ordez, bestelako gorputzak ikusten badira, horrek nahitaez eragiten du giroan”.\nBakarrik gai, lagunekin ere bai\nTaldean ahalduntzearen indarra, horixe ekarri die, besteak beste, MEFSSTek Arangureni eta Ostolazari. Eta baita beren buruak berrasmatzeko aukera ere.\nAranguren: “Hemezortzi urterekin ez nintzen animatu, baina hogeita hamar urterekin sor dezaket talde bat”. Ostolaza: “Horri tiraka, gurasotasuna eta musika uztartu ahal izatea, adibidez, garrantzitsua izan da niretzat. Ume bat ekarri arren, joango naiz biran Pottors ta Klitorekin. Beste erritmo batekin egin beharko ditugu gauzak... eta zer? Ez da ezer gertatzen! Uste dut hori dela, benetan, punk jarrera. Dena planifikatu behar al dut? Etorriko dena etorriko da”.\nTaldearen babesari eskerrak, aiseago eusten zaio. Ostolaza: “Aurreneko kontzertuetan, ez zaio mundu guztiari gertatuko, baina, oro har, ez da ondo pasatzen: lotsak, segurtasun falta... Ez da zaila amore ematea, baina inguruak xaxatzen eta animatzen bazaitu...”. Besteak beste, horregatik antolatu zituzten iaz rock-udalekuak. Aurten ez dituzte egingo, baina bide emankortzat dute: “Txikitatik aritzeak sekulako eragina du. Musika-eskolak neskaz leporaino beteta daude, eta etxean entseatu daiteke, baina oholtzarako pausoa eman egin behar da. Apustu ona da umetatik estimulu positiboak eta erreferentziak edukitzea”.\nPunka XXI. mendean\nOstolaza eta Arangurenen iritziz, punka ez da hil, baina testuingurua aldatu egin da, musika-generoak berak arau berriak sortu ditu, eta, hala, transgresioa ere ezinbestean aldatu behar da. Ostolaza: “Niretzat punkaren oinarrietako batzuk inoiz bezain baliagarriak dira: zuk zeuk egitearen filosofia, gauzak di-da egitea, konplexurik gabe... gauza magikoak dira, eta esentzia hori bizirik dago”. Aranguren: “Punkak oinarrian dauzkan gauza pila bat mantendu daitezke, baina gaur egun punkak esan nahi duen hori ez da lehengo gauza bera. Xabier Montoiak bere garaian esan zuen Euskal Herriko punkak euskarazkoa izan behar zuela, benetan punka izateko; bada niretzat, gaur egun, punkak, punka izateko, feminismoa hartu behar du bidelagun, intersekzionala, jakina, eta arraza eta beste hainbat ardatz kontuan hartu”.\nAurrera eta musika-panoramari oro har begiratuta, baldintza berriak sortzeko beharra azpimarratu du Arangurenek: “Biran ezin da edozein joan: talde batean aritzeko diru pixka bat eduki behar duzu, bestela, ezin badituzu sokak erosi, zail samar. Hego Euskal Herrian oso baldintza eskasak dauzkagu eta talde batean egotea dirua galtzea da”. Taldeen artean sekulako aldea dago, gainera: ordaintzen zaienei 25.000 euro ordaintzen zaizkie, eta besteei ez zaizkie 50 euro ere bermatzen. “Landu egin behar dugu hori. Beti edukiko duzu aukera dirua gastatu eta jotzeko, baina beste gorputz eta ahots batzuez hitz egiten ari bagara, baldintzak ere hobetu behar ditugu, eremuak uztartu, bai azpiegituren aldetik, baita baldintza ekonomikoen aldetik ere”.


Hezkuntza Sailak aurkeztu die EAEko hezkuntza sistemarako II. Hezkidetza-Plana, berdintasunaren eta tratu onaren bidean (2019-2023) planaren zirriborroa hezkuntza eragileei, haien ekarpenak jasotzeko xedez. Helburu horrekin berarekin, eta modu paraleloan, dokumentu hau herritarren esku ere jarri nahi du parte hartzeari irekitako kanal honen bidez, era horretan dokumentua aberastu dezaketen ekarpen gehiago jasotzeko.\nHemen utz dezakezu Plana hobetzen laguntzeko zure ekarpen edo iritzia:\nBat zatoz II. Plan honek duen helburu nagusiarekin?\nZe iritzi duzu ezartzen dituen helburu estrategikoez?\nIkuspunturen baten falta sumatu duzu?\nII_HEZKIDETZA_PLANA-EUS.pdf 2 MB (application/pdf)


Free chat Partido de Zárate. Ausazko arrotz doan txateatu berehala Partido de Zárate tik.\nFree chat Partido de Zárate\nOngi etorri Chatroulette Partido de ZárateEdozein lekutan, munduko pertsona aleatory bat konektatzeko. Chatroulette Partido de Zárate dezakezu honako aukeren artean aukeratu:- Guztiak pertsona mota Partido de Zárate doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nPartido de Zárate hirien zerrenda:


Donostia Zinemaldia :: Días de pesca\nDías de pesca / Gone Fishing (Arrantzarako egunak)\nCarlos Sorín-en etorrera\n'Días de pesca' - Ofizial Saila\nPrentsaurrekoa ''Días de Pesca'' (Sail ofiziala) (es)\nCarlos Sorín (Zuzendaria), Alejandro Aguada (Aktorea), Matías Mosteirín (Ekoizlea),\nPrentsaurrekoa ''Días de pesca'' (Sail ofiziala) (eu)\nCarlos Soría (Zuzendaria), Alejandro Aguada (Aktorea), Matías Mosteirín (Ekoizlea),\nPrentsaurrekoa '' Días de pesca '' ( Selekzio Ofiziala ) (in)\n''Días de Pesca''-ren eguna (in)\nPrentsaurrekoa ''Días de Pesca'' (Sail ofiziala)\nPrentsaurrekoa '' Días de pesca '' ( Selekzio Ofiziala )\nCarlos Sorín argentinarrak bosgarren aldiz parte hartuko du Donostia Zinemaldiko Sail Ofizialean. Aurretik, Eversmile New Jersey pelikularekin 1989an, Historias mínimas filmarekin (Epaimahaiaren Sari Berezia, 2002an, 50. edizioan), Bombón, el perro lanarekin (FIPRESCI saria, 2004an) eta El camino de San Diego pelikularekin (Epaimahaiaren Sari Berezia, 2006an, 54. edizioan) parte hartu zuen. Film berriaren protagonista Marco da, 50 urteko alkoholiko ohia. Desintoxikatzeko, zaletasun bat bilatzea iradokiko diote: arrantza aukeratuko du, eta, horretarako, Patagoniako herri txiki batera joango da. Bertan bizi da, hain zuzen, bere alaba, aspaldi ikusi ez duena.\nBuenos Aires, 1944. Zinema ikasi zuen Universidad de La Platan. Bere opera primak, La película del rey (1986), Veneziako Urrezko Lehoia irabazi zuen. Hau da Carlos Sorin zuzendariak Donostia Zinemaldiaren Sail Ofizialean parte hartzen duen bosgarren aldia. Honako hauekin parte hartu zuen aurretik: Eversmile New Jersey (1989, Mirjana Jokovic protagonistak emakumezko antzezpen onenaren Premio San Sebastián saria irabazi zuen), Historias mínimas (epaimahaiaren sari berezia 2002an), Bombón, el perro (FIPRESCI saria 2004an) eta El camino de San Diego (epaimahaiaren sari berezia 2006an).